1 Samuel 14 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Albania Mumuii Awiemɔ Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumuii Awiemɔ Bengali Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Flemish Mumuii Awiemɔ French French Mumuii Awiemɔ Ga Galician Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hindi (Roman) Hiri Motu Hondura Mumuii Awiemɔ Hungary Hungary Mumuii Awiemɔ Iceland Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Karen (S'gaw) Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Kosrae Kwanyama Laos Latvia Lingala Lithuania Luganda Lunda Luo Luvale Macedonia Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Marathi Maya Melanesia Mumuii Awiemɔ Mexico Mumuii Awiemɔ Motu Mozambique Mumuii Awiemɔ Myanmar Myanmar Mumuii Awiemɔ Navajo Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Pennsylvania German Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Punjabi (Roman) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romania Romania Mumuii Aweimɔ Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Swedish Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkey Mumuii Awiemɔ Turkmen Tuvalu Twi Tzotzil Uighur (Cyrillic) Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Vietnam Mumuii Awiemɔ Wallis Waray-Waray Xavante Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nTa ni Yonatan wu yɛ Mikmash (1-14)\nNyɔŋmɔ ye Israel henyɛlɔi lɛ anɔ kunim (15-23)\nSaul kã kitã ni ejwɛŋŋ he (24-46)\nMaŋbii lɛ ye loo kɛ elá (32-34)\nTai ni Saul wu; eweku lɛ (47-52)\n14 Gbi ko lɛ, Saul binuu Yonatan+ kɛɛ esɔɔlɔ ni hiɛɔ etawuu nii lɛ akɛ: “Ba ni wɔfoŋ kɛya Filistibii lɛ asraafoi ni yɔɔ sɛɛ lɛ gbɛ lɛ aŋɔɔ.” Shi ekɛɛɛ etsɛ. 2 No mli lɛ, Saul yɛ Gibea+ klotia yɛ pomegranet tso ni yɔɔ Migron lɛ shishi, ni hii aaafee 600 fata ehe.+ 3 (No mli lɛ, Ahiya, ni ji Ahitub+ binuu lɛ ni woɔ efɔd+ lɛ. Ahitub nyɛmi nuu ji Ikabod,+ Finehas+ binuu lɛ, ni Finehas tsɛ ji Eli,+ mɔ ni no mli lɛ, eji Yehowa osɔfo yɛ Shilo+ lɛ.) No mli lɛ, asraafoi lɛ leee akɛ Yonatan etee. 4 Shi tsɔmɔhei ni Yonatan taoɔ atsɔ kɛfoŋ kɛya Filistibii lɛ asraafoi lɛ aŋɔɔ lɛ ateŋ lɛ, tɛsaa ni tamɔ nyanyɔŋ ma shi yɛ afã kome, ni tɛsaa ni tamɔ nyanyɔŋ ma shi yɛ afã kroko lɛ; atsɛɔ ekome Bozez, ni atsɛɔ ekroko lɛ hu Sene. 5 Tɛsaa lɛ ekome ma shi akɛ akulashiŋ yɛ kooyi yɛ Mikmash hiɛ, ni ekroko lɛ hu ma shi yɛ wuoyi yɛ Geba+ hiɛ. 6 No hewɔ lɛ, Yonatan kɛɛ mɔ ni hiɛɔ etawuu nii lɛ akɛ: “Ba ni wɔfoŋ kɛya hii ni afolɔko amɛ ketia+ nɛɛ asraafoi lɛ aŋɔɔ. Ekolɛ Yehowa baaye abua wɔ, ejaakɛ nɔ ko nɔ ko nyɛŋ atsĩ Yehowa naa akɛ ekɛ mɛi pii loo mɛi fioo ahere mɛi.”+ 7 Kɛkɛ ni mɔ ni hiɛɔ etawuu nii lɛ kɛɛ lɛ akɛ: “Feemɔ nɔ fɛɛ nɔ ni otsui tsirɛɔ bo akɛ ofee. Tsɔ he fɛɛ he ni osumɔɔ, ni manyiɛ osɛɛ kɛya he fɛɛ he ni otsui tsirɛɔ bo akɛ oya.” 8 Kɛkɛ ni Yonatan kɛɛ akɛ: “Wɔbaafoŋ kɛya nakai hii lɛ aŋɔɔ, ni wɔbaajie wɔhe kpo wɔtsɔɔ amɛ. 9 Kɛ́ amɛkɛɛ wɔ akɛ, ‘Nyɛdamɔa he ni nyɛyɔɔ lɛ kɛyashi wɔbaaba nyɛŋɔɔ!’ lɛ, no lɛ, wɔbaadamɔ he ni wɔyɔɔ lɛ ni wɔkwɔŋ kɛyaŋ amɛŋɔɔ. 10 Shi kɛ́ amɛkɛɛ, ‘Nyɛkwɔa kɛbaa ni nyɛkɛ wɔ abawua’ lɛ, no lɛ, wɔbaakwɔ kɛya, ejaakɛ Yehowa baajie amɛ ewo wɔdɛŋ. Enɛ baafee okadi kɛhã wɔ.”+ 11 Kɛkɛ ni amɛyi enyɔ lɛ fɛɛ jie amɛhe kpo amɛtsɔɔ Filistibii lɛ asraafoi lɛ. Filistibii lɛ kɛɛ akɛ: “Naa! Hebribii lɛ miije kpo kɛmiijɛ bui ni amɛyateetee amɛhe yɛ mli lɛ amli.”+ 12 No hewɔ lɛ, asraafoi lɛ kɛɛ Yonatan kɛ mɔ ni hiɛɔ etawuu nii lɛ akɛ: “Nyɛkwɔa kɛbaa, ni wɔbaatsɔɔ nyɛ nɔ ko!”+ Amrɔ nɔŋŋ ni Yonatan kɛɛ mɔ ni hiɛɔ etawuu nii lɛ akɛ: “Nyiɛmɔ misɛɛ, ejaakɛ Yehowa baajie amɛ ewo Israel dɛŋ.”+ 13 Ni Yonatan kɛ eniji kɛ enaji kwɔ, ni mɔ ni hiɛɔ etawuu nii lɛ nyiɛ esɛɛ; ni Filistibii lɛ gbeegbee shi yɛ Yonatan hiɛ, ni mɔ ni hiɛɔ etawuu nii lɛ gbegbee amɛ yɛ esɛɛ. 14 Mɛi ni Yonatan kɛ mɔ ni hiɛɔ etawuu nii lɛ gbe klɛŋklɛŋ lɛ ayifalɛ aaafee hii 20 yɛ shikpɔŋ ni dalɛ aaafee hɛkta fã nɔ.* 15 Kɛkɛ ni ŋmiŋmi mɔmɔ mɛi ni yɔɔ nsara lɛ mli yɛ ŋa lɛ nɔ lɛ, kɛ agbɛnɛ hu asraafoi lɛ fɛɛ, ni ŋmiŋmi mɔmɔ asraafoi ni loɔ Israelbii lɛ anibii+ lɛ po. Shikpɔŋ lɛ bɔi hosomɔ, ni Nyɔŋmɔ hã ŋmiŋmi mɔmɔ amɛ. 16 Saul bulɔi ni yɔɔ Gibea+ yɛ Benyamin lɛ na akɛ, asraafoi lɛ ejijaa kɛmiiya kɛmiiba yɛ he fɛɛ he.+ 17 Saul kɛɛ mɛi ni fata ehe lɛ akɛ: “Nyɛfainɛ, nyɛkanea asraafoi lɛ, ni nyɛkwɛa akɛ namɔ eje wɔteŋ.” Be ni amɛkane mɛi lɛ, amɛna akɛ Yonatan kɛ mɔ ni hiɛɔ etawuu nii lɛ bɛ amɛteŋ. 18 Agbɛnɛ Saul kɛɛ Ahiya+ akɛ: “Wó anɔkwa Nyɔŋmɔ lɛ Adeka lɛ kɛba biɛ!” (Ejaakɛ nakai beiaŋ lɛ,* anɔkwa Nyɔŋmɔ lɛ Adeka lɛ yɛ Israelbii lɛ aŋɔɔ.) 19 Ni be ni Saul kɛ osɔfo lɛ wieɔ lolo lɛ, bɔ ni asraafoi lɛ jijaa yɛ Filistibii lɛ nsara lɛ mli lɛ naa miiya nɔ eewa. Kɛkɛ ni Saul kɛɛ osɔfo lɛ akɛ: “Foo nɔ ni ofeɔ lɛ sɛɛ.”* 20 No hewɔ lɛ, Saul kɛ mɛi ni fata ehe lɛ fɛɛ bua amɛhe naa ni amɛtee ta lɛ naa, ni amɛyana akɛ Filistibii lɛ ateŋ mɔ fɛɛ mɔ edɔ eklante eto enaanyo nɔ, ni amɛyiŋ efutu diɛŋtsɛ. 21 Agbɛnɛ hu, Hebribii ni no mli lɛ amɛyafata Filistibii lɛ ahe, ni amɛfata amɛhe kɛkwɔ kɛba nsara lɛ mli lɛ, miishi kɛmiiya Israelbii lɛ aŋɔɔ koni amɛyaje Saul kɛ Yonatan shishi. 22 Israel hii fɛɛ ni yateetee amɛhe+ yɛ Efraim gɔji lɛ anɔ lɛ nu akɛ Filistibii lɛ ejo foi, ni amɛ hu amɛbafata he kɛtiu amɛ yɛ ta lɛ mli. 23 No hewɔ lɛ, Yehowa here Israel nakai gbi lɛ,+ ni awu ta lɛ aahu kɛyashi Bet-aven+ tɔ̃ɔ. 24 Shi Israel hii lɛ ahe fĩ amɛ waa yɛ nakai gbi lɛ nɔ, ejaakɛ Saul ekã mɛi lɛ kitã akɛ: “Mɔ fɛɛ mɔ ni baaye nii* dani je baana loo dani matɔ mihenyɛlɔi lɛ anɔ owele magbe naa lɛ, alomɔ lɛ!” No hewɔ lɛ, mɛi lɛ ateŋ mɔ ko mɔ ko yeee nii.+ 25 Ni mɛi* lɛ fɛɛ bashɛ koo lɛ mli, ni naa wo jwere shikpɔŋ lɛ. 26 Be ni mɛi lɛ bashɛ koo lɛ mli lɛ, amɛna wo ni miitsere kɛmiishwie shi, shi amɛteŋ mɔ ko mɔ ko kɛ enine eyaaa enaa, ejaakɛ amɛmiishe gbeyei yɛ kitã lɛ hewɔ. 27 Shi Yonatan nuuu akɛ etsɛ ekã mɛi lɛ kitã,+ no hewɔ lɛ ekpã edɛhiɛmɔtso lɛ mli ni ekɛ tso lɛ naabu tsɔ wo agbaku lɛ mli. Be ni ejie enine kɛtee enaa lɛ, ená hewalɛ ekoŋŋ.* 28 Kɛkɛ ni mɛi lɛ ateŋ mɔ kome kɛɛ akɛ: “Otsɛ ekã mɛi lɛ kitã dikadika akɛ, ‘Mɔ fɛɛ mɔ ni baaye nii ŋmɛnɛ lɛ, alomɔ lɛ!’+ No hewɔ ni etɔ mɛi lɛ bliboo nakai lɛ.” 29 Shi Yonatan kɛɛ akɛ: “Mitsɛ ehao mɛi lɛ waa.* Kwɛ bɔ ni miná hewalɛ ekoŋŋ* be ni mikɛ wo fioo nɛɛ sa minaa lɛ. 30 Eji ŋmɛnɛ lɛ, mɛi lɛ ye nii bɔ ni amɛsumɔɔ+ kɛjɛ nibii ni amɛha yɛ amɛhenyɛlɔi lɛ adɛŋ lɛ mli kulɛ, abaagbe Filistibii lɛ babaoo fe nɛkɛ po.” 31 Nakai gbi lɛ nɔ lɛ, amɛtee nɔ amɛgbegbee Filistibii lɛ kɛjɛ Mikmash kɛtee Ayalon,+ ni etɔ mɛi lɛ bliboo. 32 No hewɔ lɛ, mɛi lɛ dɔ amɛhiɛ amɛto ta mli nii lɛ anɔ gidigidi, ni amɛmɔmɔ gwantɛŋi kɛ tsinai kɛ tsinabii lɛ ni amɛgbegbee amɛ yɛ shikpɔŋ, ni amɛye loo lɛ kɛ lá lɛ fɛɛ.+ 33 No hewɔ lɛ, ayabɔ Saul amaniɛ akɛ: “Naa! Mɛi lɛ miifee esha amɛmiishi Yehowa, ejaakɛ amɛmiiye loo lɛ kɛ lá lɛ.”+ Kɛkɛ ni ekɛɛ akɛ: “Nyɛyeko anɔkwa kwraa. Nyɛkokloa tɛ agbo nyɛbahãa mi amrɔ nɔŋŋ.” 34 Kɛkɛ ni Saul kɛɛ akɛ: “Nyɛnyiɛa mɛi lɛ ateŋ ni nyɛkɛa amɛ akɛ, ‘Nyɛteŋ mɔ fɛɛ mɔ kɛ etsinanuu kɛ egwantɛŋ aba ni ebagbe lɛ yɛ biɛ ni eye. Nyɛkayea loo lɛ kɛ lá lɛ ni nyɛkɛfee esha nyɛshi Yehowa.’”+ No hewɔ lɛ, amɛteŋ mɔ fɛɛ mɔ kɛ etsinanuu ba nakai nyɔɔŋ lɛŋ ni ebagbe yɛ jɛmɛ. 35 Ni Saul ma afɔleshaa latɛ ehã Yehowa.+ Enɛ ji klɛŋklɛŋ afɔleshaa latɛ ni ema ehã Yehowa. 36 Sɛɛ mli lɛ, Saul kɛɛ akɛ: “Nyɛhãa wɔkpelekea shi kɛtiua Filistibii lɛ nyɔɔŋ ni wɔloo amɛnibii aahu kɛyashi hulu baaje. Wɔshiŋ hiɛkãalɔ kome po.” Kɛkɛ ni amɛkɛɛ lɛ akɛ: “Feemɔ nɔ fɛɛ nɔ ni sa ohiɛ.” Ni osɔfo lɛ kɛɛ akɛ: “Nyɛhãa wɔtsia wɔbɛŋkɛa anɔkwa Nyɔŋmɔ lɛ yɛ biɛ.”+ 37 Ni Saul bi Nyɔŋmɔ nii akɛ: “Mikpeleke shi kɛtiu Filistibii lɛ lo?+ Ani okɛ amɛ baawo Israel dɛŋ?” Shi Nyɔŋmɔ hãaa lɛ hetoo yɛ nakai gbi lɛ nɔ. 38 No hewɔ lɛ, Saul kɛɛ akɛ: “Nyɛbaa biɛ, nyɛ maŋ lɛŋ onukpai, ni wɔbatao naa wɔkwɛ akɛ, mɛɛ esha afee ŋmɛnɛ. 39 Ejaakɛ gbii abɔ ni Yehowa, mɔ ni kpɔ̃ Israel lɛ hiɛ kã nɛɛ, kɛ́ mibinuu Yonatan ni po lɛ, esa akɛ egbo.” Shi asraafoi lɛ ateŋ mɔ ko mɔ ko ejieee naa. 40 Kɛkɛ ni ekɛɛ Israel fɛɛ akɛ: “Nyɛdamɔa fã kome, ni mikɛ mibinuu Yonatan hu baadamɔ fã kroko.” Kɛkɛ ni amɛkɛɛ Saul akɛ: “Feemɔ nɔ fɛɛ nɔ ni sa ohiɛ.” 41 Kɛkɛ ni Saul kɛɛ Yehowa akɛ: “Ao Israel Nyɔŋmɔ, okɛ Tumim+ lɛ ahã hetoo!” Kɛkɛ ni eyagbee Yonatan kɛ Saul nɔ, ni asraafoi lɛ ye amɛhe. 42 Agbɛnɛ Saul kɛɛ akɛ: “Nyɛfɔ̃a mi kɛ mibinuu Yonatan nɔ oshiki.”*+ Ni egbee Yonatan nɔ. 43 Kɛkɛ ni Saul bi Yonatan akɛ: “Kɛɛmɔ mi, mɛni ofee?” No hewɔ lɛ, Yonatan kɛɛ lɛ akɛ: “Misa minaa wo fioo ko kɛkɛ yɛ midɛhiɛmɔtso lɛ naa.+ Naa mi! Abaanyɛ agbe mi!” 44 Kɛkɛ ni Saul kɛɛ akɛ: “Yonatan, kɛji mihãaa ogbo lɛ, no lɛ, Nyɔŋmɔ kɛ mi aye ni ekɛ mi aye ekoŋŋ.”+ 45 Shi asraafoi lɛ kɛɛ Saul akɛ: “Ani esa akɛ Yonatan, mɔ ni ye kunim* kpele+ nɛɛ ehã Israel lɛ, agbo? Ebaŋ lɛ nakai kɔkɔɔkɔ! Gbii abɔ ni Yehowa hiɛ kã nɛɛ, eyiteŋ tsɔi kome ganee po esaŋ shikpɔŋ, ejaakɛ Nyɔŋmɔ kɛ lɛ tsu nii ŋmɛnɛ gbi nɛɛ.”+ No hewɔ lɛ, mɛi lɛ here* Yonatan, ni egbooo. 46 No hewɔ lɛ, Saul kpa Filistibii lɛ tiumɔ, ni Filistibii lɛ tee amɛ diɛŋtsɛ amɛshikpɔŋ lɛ nɔ. 47 Saul nine shɛ Israel maŋtsɛyeli lɛ nɔ ni ekɛ ehenyɛlɔi lɛ wu yɛ he fɛɛ he, ewu eshi Moabbii+ lɛ, kɛ Amonbii+ lɛ, kɛ Edombii+ lɛ, kɛ Zoba+ maŋtsɛmɛi lɛ, kɛ Filistibii+ lɛ; ni he fɛɛ he ni eyaa lɛ, eyeɔ amɛnɔ kunim. 48 Ni ekɛ ekãa wu eshi Amalekbii+ lɛ, ni eye amɛnɔ kunim, ni ehere Israel kɛje mɛi ni loɔ amɛnibii lɛ adɛŋ. 49 Saul bihii ji Yonatan, Ishvi, kɛ Malki-shua.+ Ni eyɛ biyei enyɔ; atsɛɔ onukpa lɛ Merab,+ ni atsɛɔ gbekɛ lɛ Mikal.+ 50 Atsɛɔ Saul ŋa lɛ Ahinoam, ni eji Ahimaaz biyoo. Saul tatsɛ ji Ner binuu Abner,+ Saul tsɛkwɛ̃ lɛ. 51 Saul tsɛ ji Kish,+ ni Abner tsɛ ji Ner,+ ni Ner tsɛ ji Abiel. 52 Saul gbii lɛ amli fɛɛ lɛ, ekɛ Filistibii lɛ wu tai gbeyeigbeyei.+ Kɛ́ Saul na nuu ko ni he wa loo nuu kãkãlɔ ko lɛ, ekɛ lɛ fataa esraafoi lɛ ahe.+\n^ Hebri sht. ŋm., “yɛ tsinai nta ŋmɔ mli,” ni ji, shikpɔŋ dalɛ ni tsinai nta baanyɛ ahu yɛ gbi kome mli.\n^ Hebri sht. ŋm., “nakai gbi lɛ nɔ lɛ.”\n^ Hebri sht. ŋm., “Jiemɔ onine.”\n^ Hebri sht. ŋm., “shikpɔŋ.”\n^ Hebri sht. ŋm., “ehiŋmɛii anɔ tse.”\n^ Loo “Mitsɛ kɛ musu eba shikpɔŋ lɛ nɔ.”\n^ Hebri sht. ŋm., “mihiŋmɛii anɔ tse.”\n^ Loo “mɔ ni tsu yiwalaheremɔ nitsumɔ.”\n^ Hebri sht. ŋm., “kpɔ̃.”


Mateo 14 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n14 Nakai be lɛ mli lɛ, Herode, ni ji kpokpaa nɔyelɔ* lɛ, nu Yesu he sane 2 ni ekɛɛ etsuji lɛ akɛ: “Yohane Baptisilɔ lɛ ni. Atee lɛ shi kɛjɛ gbohii ateŋ, ni no hewɔ ni enyɛɔ etsuɔ hewalɛ nitsumɔi nɛɛ.” 3 Ejaakɛ Herode* emɔ Yohane ni efimɔ lɛ, ni ewo lɛ tsuŋ yɛ Herodia, ni ji enyɛmi nuu Filipo ŋa lɛ hewɔ. 4 Ejaakɛ no mli lɛ, Yohane kɛɔ lɛ akɛ: “Mla eŋmɛɛɛ gbɛ akɛ oŋɔɔ lɛ akɛ oŋa.” 5 Eyɛ mli akɛ eesumɔ ni egbe lɛ moŋ, shi eeshe asafoku lɛ gbeyei, ejaakɛ amɛbuɔ lɛ gbalɔ. 6 Shi be ni ayeɔ Herode fɔmɔ gbi lɛ, Herodia biyoo lɛ bajo yɛ nifeemɔ lɛ shishi, ni esa Herode hiɛ jogbaŋŋ aahu 7 akɛ ekã oblayoo lɛ kitã akɛ, nɔ fɛɛ nɔ ni ebaabi lɛ lɛ, ebaahã lɛ. 8 Kɛkɛ ni enyɛ wo lɛ ŋaa, ni ebakɛɛ akɛ: “Ŋɔɔ Yohane Baptisilɔ lɛ yitso ofɔ̃ kã nɛɛ mli ohã mi.” 9 Enɛ dɔ maŋtsɛ lɛ moŋ, shi yɛ kitãi ni ekamɔ lɛ, kɛ mɛi ni kɛ lɛ tara niyenii lɛ ashi* lɛ ahewɔ lɛ, efã akɛ akɛhã lɛ. 10 No hewɔ lɛ, etsu ni ayafo Yohane yitso yɛ tsuŋwoohe lɛ. 11 Akɛ eyitso lɛ fɔ̃ kã mli ni akɛbahã oblayoo lɛ, ni lɛ hu ekɛyahã enyɛ. 12 Sɛɛ mli lɛ, ekaselɔi lɛ ba ni amɛbawó egbonyo lɛ, ni amɛyafu lɛ; ni amɛba amɛbabɔ Yesu amaniɛ. 13 Be ni Yesu nu enɛ lɛ, ebote lɛlɛ mli ni eshi jɛmɛ kɛtee koni ekome eyahɔ he ko banee. Shi be ni asafoku lɛ nu lɛ, amɛtswa nantu kɛjɛ maji lɛ amli kɛnyiɛ esɛɛ. 14 Be ni ebashɛ ŋshɔ lɛ naa lɛ, ena asafoku babaoo, ni emusuŋ tsɔ lɛ yɛ amɛ hewɔ, ni etsa amɛteŋ helatsɛmɛi lɛ. 15 Shi be ni shɛ gbɛkɛnaashi lɛ, ekaselɔi lɛ ba eŋɔɔ amɛbakɛɛ lɛ akɛ: “Biɛ etse ehe banee, ni je ena momo; wó asafoku lɛ gbɛ koni amɛya akrowai lɛ amli amɛyahé niyenii.” 16 Shi Yesu kɛɛ amɛ akɛ: “Ehiaaa ni amɛshi; nyɛ nyɛhãa amɛ nɔ ko amɛyea.” 17 Amɛkɛɛ lɛ akɛ: “Wɔbɛ nɔ ko yɛ biɛ akɛ ja aboloi enumɔ kɛ nu mli loi enyɔ.” 18 Ekɛɛ akɛ: “Nyɛkɛbahãa mi yɛ biɛ.” 19 Ni ekɛ gbɛtsɔɔmɔi hã asafoku lɛ koni amɛtarataraa shi yɛ jwɛii lɛ anɔ. Kɛkɛ ni ekɔlɔ aboloi enumɔ kɛ loi enyɔ lɛ, ni ekwɛ ŋwɛi, ni esɔle,* ni no sɛɛ lɛ ekumɔ aboloi lɛ amli, ni ekɛhã kaselɔi lɛ, ni kaselɔi lɛ hu kɛhã asafoku lɛ. 20 Ni amɛ fɛɛ amɛye ni amɛtɔrɔ, ni amɛkɔlɔ fufuji ni shwɛ lɛ, kɛntɛŋi nyɔŋma kɛ enyɔ obɔbɔ. 21 No mli lɛ mɛi ni ye nii lɛ aaafee hii akpei enumɔ, kɛ yei kɛ gbekɛbii bibii hu. 22 Kɛkɛ ni amrɔ lɛ, ehã ekaselɔi lɛ bote lɛlɛ lɛ mli ní amɛtsɔ ehiɛ kɛya ŋshɔ lɛ sɛɛgbɛ, koni ewo asafoku lɛ gbɛ. 23 Be ni ewo asafoku lɛ gbɛ egbe naa lɛ, ekome too ekwɔ kɛtee gɔŋ lɛ nɔ koni eyasɔle. Be ni je na lɛ, ekome too eyɔɔ jɛmɛ. 24 Be nɛɛ mli lɛ, lɛlɛ lɛ kɛ ŋshɔ lɛ naa jekɛ* ni ŋshɔkei lɛ miihɛlɛ lɛlɛ lɛ, ejaakɛ eekpee kɔɔyɔɔ. 25 Shi nyɔɔŋ buu be ni ji ejwɛ* lɛ nɔ lɛ, enyiɛ ŋshɔ lɛ hiɛ kɛba amɛŋɔɔ. 26 Be ni ekaselɔi lɛ ahiŋmɛi gba enɔ akɛ enyiɛ ŋshɔ lɛ hiɛ lɛ, amɛtsui fã amɛkɛɛ: “Ninaa nɛ!” Ni gbeyeishemɔ hã amɛbolɔ. 27 Shi amrɔ lɛ, Yesu kɛɛ amɛ akɛ: “Nyɛnáa ekãa! Mi ni; nyɛkashea gbeyei.” 28 Petro hã lɛ hetoo akɛ: “Nuŋtsɔ, kɛ́ bo ni lɛ, fã mi koni matsɔ nu lɛ hiɛ kɛba oŋɔɔ.” 29 Ni ekɛɛ: “Ba!” Ni Petro je lɛlɛ lɛ mli, ni enyiɛ nu lɛ hiɛ kɛmiiya Yesu ŋɔɔ. 30 Shi be ni ena bɔ ni kɔɔyɔɔ lɛ tswaa waa lɛ, eshe gbeyei. Ni be ni ebɔi shiumɔ lɛ, ebo ekɛɛ: “Nuŋtsɔ, heremɔ mi!” 31 Ni amrɔ lɛ, Yesu kpã enine mli ni emɔ emli, ni ekɛɛ lɛ akɛ: “Bo ni ohemɔkɛyeli faaa, mɛni hewɔ ohã oyiŋ fee bo kɔshikɔshi?” 32 Be ni amɛbote lɛlɛ lɛ mli lɛ, kɔɔyɔɔ lɛ fɔ̃ɔ tswaa. 33 Kɛkɛ ni mɛi ni yɔɔ lɛlɛ lɛ mli lɛ kotokotoo lɛ amɛkɛɛ: “Nyɔŋmɔ Bi ji bo lɛɛlɛŋ.” 34 Ni amɛfo ŋshɔ lɛ, ni amɛba Genesaret shikpɔŋ lɛ nɔ. 35 Be ni hii ni yɔɔ jɛmɛ lɛ yoo lɛ lɛ, amɛtsu akɛ wiemɔ tee jɛmɛ niiaŋ fɛɛ, ni mɛi ŋɔ helatsɛmɛi fɛɛ kɛba eŋɔɔ. 36 Ni amɛkpa lɛ fai akɛ ehã amɛtara etade nɔhaanɔ lɛ naamuu lɛ he kɛkɛ, ni mɛi fɛɛ ni tara he lɛ ahe wa amɛ kwraa.\n^ Aloo “mɛi ni kɛ lɛ tara okpɔlɔ lɛ he.”\n^ Sht. ŋm., “stadioi babaoo.” Stadio kome feɔ m 185 (nat 606.95).\n^ Ni tsɔɔ akɛ, aaafee maŋkɛ ŋmɛji 3 kɛyashi aaafee leebi ŋmɛji 6.


Bɔ Nɛ Nyɛ Ma Tsu Nyagbahi A He Ní Ha | Weku Nɛ Bua Jɔmi Ngɛ Mi\n“Nɔ́ nɛ he hia pe kulaa ji kaa nyɛɛ suɔ nyɛ he saminya; ejakaa suɔmi haa yayami babauu nɔ.”—1 Petro 4:8\nBe nɛ nyɛ sɛ gba si himi mi ɔ, nyagbahi ma nyɛ maa te si. Akɛnɛ e slo bɔ nɛ nyɛ ti nɔ tsuaa nɔ susuɔ níhi a he ha, bɔ nɛ e nuɔ níhi a he ha, kɛ bɔ nɛ e tsuɔ si himi ɔ he ní ha he je ɔ, nyagbahi ma nyɛ maa te si. Jehanɛ se hu ɔ, haomihi nɛ a hyɛ we blɔ ma nyɛ maa je he kpahi kɛ ba.\nE he wɛ kulaa kaa wa maa ma wa hɛ ngɔ fɔ nyagba amɛ a nɔ, se Baiblo ɔ wo wɔ ga kaa wa tsu a he ní. (Mateo 5:23, 24) Baiblo sisi tomi mlaahi nɛ nyɛɛ kɛ ma tsu ní ɔ maa ye bua nyɛ konɛ nyɛ tsu nyɛ nyagba amɛ a he ní.\n1 NYƐ SUSU NYAGBA A HE\nNƆ́ NƐ BAIBLO Ɔ DE: “Munyu tumi be ngɛ.” (Fiɛlɔ 3:1, 7) Nyɛɛ to be nɛ nyɛɛ sɛɛ haomi ɔ he ní. Moo je o tsui mi nɛ o ha nɛ o he piɛɛlɔ ɔ nɛ le bɔ nɛ o nuɔ he ha, kɛ o susumi ngɛ sane ɔ he. Be tsuaa be ɔ, moo “tu anɔkuale sisiisi” kɛ tsɔɔ o he piɛɛlɔ ɔ. (Efeso Bi 4:25) Ke e pee nɔ́ ko nɛ e dɔ mo wawɛɛ po ɔ, hyɛ nɛ nyɛ ko pɛ. Munyu nɛ a tuɔ lɛ blɛuu ɔ ha we nɛ ní sɛɛmi peeɔ pɛ.—Abɛ 15:4; 26:20.\nKe o kɛ lɛ kpa we gbi po ɔ, mo ha nɛ munyu nɛ maa je o nya mi ɔ nɛ ngɔ, nɛ o je suɔmi kɛ bu kpo kɛ tsɔɔ lɛ. (Kolose Bi 4:6) Nyɛ tsu sane ɔ he ní amlɔ nɔuu, nɛ nyɛ ko kpa ní sɛɛmi.—Efeso Bi 4:26.\nNyɛɛ to be nɛ sa nɛ nyɛɛ kɛ maa sɛɛ sane ɔ he ní\nKe o he piɛɛlɔ ɔ ngɛ munyu tue ɔ, bu tue, koo po e munyu ɔ mi. Mo hu e maa su o nɔ nɛ o maa tu munyu\n2 BU TUE NƐ O NU SISI\nNƆ́ NƐ BAIBLO Ɔ DE: “Nyɛɛ suɔ nyɛ he saminya kaa nyɛmimɛ, nɛ nɔ tsuaa nɔ nɛ bu e nyɛmi pe lɛ nitsɛ e he.” (Roma Bi 12:10) Bɔ nɛ wa buɔ munyu tue ha a he hia saminya. Nyɛɛ bɔ mɔde nɛ ‘nyɛɛ na ha nyɛ sibi, nɛ nyɛɛ ba nyɛ he si’ konɛ nyɛɛ nu nɔ́ nɛ nyɛ he piɛɛlɔ ɔ ma de ɔ sisi. (1 Petro 3:8; Yakobo 1:19) Mo ko pee o he kaa o ngɛ tue bue be mi nɛ o juɛmi ngɛ he kpa. Ke e maa hi ɔ, mo kpa nɔ́ nɛ o ngɛ pee ɔ nɛ o bu o he piɛɛlɔ ɔ tue saminya, loo bi lɛ keji e maa hi nɛ nyɛ susu he be kpa. Ke o naa o he piɛɛlɔ ɔ kaa o huɛ se pi o he nyɛlɔ ɔ, o ‘mi mi be lɛ fue mlamlaamla.’—Fiɛlɔ 7:9.\nKe nɔ́ nɛ e ngɛ dee ɔ ngɔɛ ha mo po ɔ, o kɛ juɛmi nɛ da nɛ bu lɛ tue\nMoo bu tue nɛ o yɔse nɔ́ tutuutu nɛ e ngɛ hlae maa tsɔɔ. Moo to bɔ nɛ e ngɛ e he pee ha kɛ gbi nɛ e kɛ ngɛ munyu tue ɔ he hɛ\n3 NYƐ TSU HE NÍ\nNƆ́ NƐ BAIBLO Ɔ DE: “Ke o tsu ní ɔ, o ma na nɔ́ ko kɛ je mi. Se ke o hii si nɛ o ngɛ munyu tue puu kɛkɛ ɔ, o maa ye ohia.” (Abɛ 14:23) Ke nyɛ ma juɛmi nya si kaa nyɛ maa pee nɔ́ ko ɔ, e sa nɛ nyɛ ni enyɔ ɔmɛ tsuo nyɛ tsu he ní. Enɛ ɔ peemi biɔ mɔde bɔmi wawɛɛ, se kɛ̃ ɔ, nyɛ ma ná he se. (Abɛ 10:4) Ke nyɛ pee kake kɛ tsu he ní ɔ, nyɛ ma ná nyɛ “dengme gbomi ɔ he se.”—Fiɛlɔ 4:9.\nNyɛɛ pee juɛmi ngɛ nɔ́ pɔtɛɛ nɛ nyɛ ti nɔ tsuaa nɔ maa pee kɛ tsu nyɛ nyagba a he ní ɔ he\nBe saa be ɔ, nyɛɛ hi si nɛ nyɛɛ hyɛ kaa nyɛ nyɛ ngɛ he ni tsue lo\nNYƐƐ PEE KAKE KƐ TSU NYAGBAHI A HE NÍ\nNyɛ ni enyɔ ɔmɛ tsuo lɛ nyɛ ma ha nɛ nyɛ gba si himi ɔ maa pee nɔ́ nɛ suɔmi kɛ bua jɔmi ngɛ mi, loo nɔ́ nɛ haomihi ngɛ mi nɛ bua jɔmi be mi. (Abɛ 24:3) Mo susu níhi nɛ maa ba hwɔɔ se ɔ he, nɛ o ko hi nyagbahi nɛ a ba nɛ be ɔ mi hɛɛe kpamisaa. (Abɛ 17:9) Ke nyɛ peeɔ kake nɛ nyɛɛ kɛ Baiblo mi ga womihi tsuɔ ní ɔ, nyɛ ma nyɛ ma tsu nyagbahi tsuo nɛ maa te si ɔ a he ní.\nMɛni ji nyagba ko nɛ i suɔ nɛ i kɛ ye he piɛɛlɔ ɔ ma susu he oya?\nKɛ ma pee kɛɛ nɛ ma le bɔ nɛ nɔ́ ko gbaa ye he piɛɛlɔ ɔ nya ha?


Yesu Nɔkwɛmɔnɔ ni Kɔɔ Nuu Niiatsɛ lɛ kɛ Lazaro He | Yesu Wala Shihilɛ\nNUU NIIATSƐ LƐ KƐ LAZARO HE NƆKWƐMƆNƆ LƐ\nYesu wo ekaselɔi lɛ ŋaa yɛ bɔ ni esa akɛ amɛkɛ nii ni amɛyɔɔ lɛ atsu nii ahã lɛ he. Shi jeee ekaselɔi lɛ pɛ nu ŋaawoo nɛɛ. No mli lɛ, Farisifoi lɛ hu yɛ jɛmɛ, ni kulɛ amɛ ji mɛi ni esa akɛ amɛbo ŋaa ni Yesu wo lɛ toi jogbaŋŋ. Mɛni hewɔ? Ejaakɛ “shikasuɔlɔi” ji amɛ. Be ni amɛnu nɔ ni Yesu wie lɛ, “amɛbɔi ehe fɛoyeli.”—Luka 15:2; 16:13, 14.\nShi enɛ shiii Yesu kpu po. Ekɛɛ amɛ akɛ: “Nyɛji mɛi ni buɔ nyɛhe jalɔi yɛ gbɔmɛi ahiɛ, shi Nyɔŋmɔ le nyɛtsuiiaŋ. Ejaakɛ nɔ ni ji gojoo yɛ gbɔmɛi ahiɛ lɛ, nihiinii ni yɛ Nyɔŋmɔ hiɛ.”—Luka 16:15.\nYɛ bei ni eho lɛ amli lɛ, awóɔ Farisifoi lɛ anɔ “gojoo yɛ gbɔmɛi ahiɛ,” shi be eshɛ ni nibii baatsake yɛ bɔ ni abuɔ amɛ ahãa lɛ he. Abaaba mɛi ni awóɔ amɛ nɔ gojoo akɛni amɛji niiatsɛmɛi, amɛyɛ hegbɛi wuji yɛ maŋ lɛ mli, ni agbɛnɛ hu abuɔ amɛ yɛ Yudafoi ajamɔ lɛ mli lɛ hewɔ lɛ ashi. Abaawó mɛi foji ni le akɛ Nyɔŋmɔ he hiaa amɛ lɛ anɔ. Yesu hã efee faŋŋ akɛ tsakemɔ kpele ko miiya nɔ yɛ kui enyɔ nɛɛ ashihilɛ mli, ekɛɛ akɛ:\n“Mla lɛ kɛ Gbalɔi lɛ yɛ kɛbashi Yohane nɔ. Kɛjɛ no nɔ kɛbaa nɛɛ, aajaje Nyɔŋmɔ Maŋtsɛyeli lɛ akɛ sane kpakpa, ni gbɔmɛi srɔtoi fɛɛ miimia amɛhiɛ koni amɛshɛ he. Anɔkwa, ewaaa hãaa ŋwɛi kɛ shikpɔŋ akɛ amɛbaaho amɛya fe nɔ ni Mla lɛ mli niŋmaa okadi ko he kuli kome baaho ni ebaŋ mli.” (Luka 3:18; 16:16, 17) Mɛɛ gbɛ nɔ Yesu wiemɔi nɛɛ tsɔɔ akɛ tsakemɔ ko miiya nɔ yɛ mɛi lɛ ashihilɛ mli?\nYudafoi ajamɔŋ hiɛnyiɛlɔi lɛ shwãa akɛ amɛhiɔ shi yɛ Mose Mla lɛ naa. Kɛ́ obaakai lɛ, be ni Yesu tsa shwilafo ko yɛ Yerusalem lɛ, Farisifoi lɛ shwã amɛkɛɛ: “Wɔ lɛ Mose kaselɔi ji wɔ. Wɔle akɛ Nyɔŋmɔ kɛ Mose wie.” (Yohane 9:13, 28, 29) Yiŋtoo kome hewɔ ni akɛ Mose Mla lɛ hã ji, ni etsɔɔ heshibalɔi gbɛ kɛya Mesia, ni ji Yesu lɛ ŋɔɔ. Yohane Baptisilɔ lɛ hã ana akɛ Yesu ji Nyɔŋmɔ Gwantɛŋbi lɛ. (Yohane 1:29-34) Kɛjɛ be ni Yohane je esɔɔmɔ nitsumɔ lɛ shishi lɛ, Yudafoi ni baa amɛhe shi, titri lɛ ohiafoi lɛ, ji mɛi ni ashiɛɔ “Nyɔŋmɔ Maŋtsɛyeli lɛ” he sane lɛ atsɔɔ. Ashiɛ “sane kpakpa” lɛ ahã mɛi fɛɛ ni miisumɔ ni amɛtsɔmɔ Nyɔŋmɔ Maŋtsɛyeli lɛ shishi bii lɛ, koni amɛná he sɛɛ.\nJeee akɛ yiŋtoo hewɔ ni akɛ Mose Mla lɛ hã lɛ baaa mli; moŋ lɛ, eetsɔɔ mɛi gbɛ kɛmiiya Mesia lɛ ŋɔɔ. Kɛfata he lɛ, eshwɛ fioo ni Mla lɛ baaba naagbee. Akɛ nɔkwɛmɔnɔ lɛ, Mla lɛ ŋmɛ gbɛ koni adamɔ sane fɛɛ sane nɔ atse gbãla, shi amrɔ nɛɛ, Yesu miitsɔɔ akɛ, “mɔ fɛɛ mɔ ni shwieɔ eŋa ni ekɛ mɔ kroko boteɔ gbalashihilɛ mli lɛ efite gbãla, ni mɔ ni kɛ yoo ni ewu eshwie lɛ boteɔ gbalashihilɛ mli lɛ efite gbãla.” (Luka 16:18) Wiemɔi nɛɛ wo Farisifoi ni sumɔɔ akɛ amɛwo mla yɛ nɔ fɛɛ nɔ he lɛ mli la waa!\nAgbɛnɛ, Yesu gba nɔkwɛmɔnɔ ko ni baahã ana tsakemɔ kpele ni yaa nɔ lɛ. Ekɔɔ hii enyɔ komɛi ahe—shihilɛ ni amɛteŋ mɔ fɛɛ mɔ yɔɔ mli lɛ tsake kwraa. Be ni osusuɔ nɔkwɛmɔnɔ lɛ he lɛ, hã ehi ojwɛŋmɔŋ akɛ Farisifoi shikasuɔlɔi ni awóɔ amɛnɔ gojoo yɛ gbɔmɛi ahiɛ lɛ fata mɛi ni boɔ Yesu toi lɛ ahe.\nYesu kɛɛ akɛ: “Nuu niiatsɛ ko hi shi, ni ewoɔ atade afaseo kɛ klala, ni eshwɛɔ ehiɛ waa daa gbi, ni ehiɔ shi ogbɔjɔ. Shi akɛ nibalɔ ko ni he eyi obɔ kɛ faji ni atsɛɔ lɛ Lazaro lɛ fɔɔ egbó lɛ naa ŋmɛɛ ni eshweɔ ni ená nibii ni shwieɔ shi kɛjɛɔ nuu niiatsɛ lɛ okpɔlɔ lɛ nɔ lɛ eko eye ni etɔ. Hɛɛ, gbei tete baa amɛbalɛmɔɔ efaji lɛ anɔ.”—Luka 16:19-21.\nFarisifoi lɛ ji shikasuɔlɔi, no hewɔ lɛ, ŋwanejee ko bɛ he akɛ “nuu niiatsɛ” ni yɔɔ Yesu nɔkwɛmɔnɔ lɛ mli lɛ feɔ amɛhe mfoniri. Yudafoi ajamɔŋ hiɛnyiɛlɔi nɛɛ sumɔɔ hu ni amɛwo atadei ni jara wala ni yɔɔ fɛo waa. Kɛ́ niiatsɛmɛi ji amɛ jio, amɛjeee niiatsɛmɛi jio lɛ, hegbɛi ni amɛyɔɔ lɛ hãa anaa amɛ tamɔ niiatsɛmɛi. Atade afaseo ni nuu niiatsɛ lɛ wo lɛ feɔ hegbɛi wuji ni Farisifoi lɛ yɔɔ lɛ he mfoniri, ni klala yɛŋ lɛ hu feɔ bɔ ni amɛbuɔ amɛhe jalɔi tuutu lɛ he mfoniri.—Daniel 5:7.\nTe hiɛnyiɛlɔi niiatsɛmɛi, ni wóɔ amɛhe nɔ nɛɛ naa ohiafoi ni ji mɛi foji lɛ amɛhãa tɛŋŋ? Amɛnyaŋeɔ amɛ ni amɛbuɔ amɛ ‛am ha·’aʹrets, loo shikpɔŋbii, mɛi ni leee Mla lɛ loo mɛi ni esaaa akɛ atsɔɔ amɛ Mla lɛ. (Yohane 7:49) ‘Nibalɔ ni atsɛɔ lɛ Lazaro ni shweɔ ni ená nibii ni shwieɔ shi kɛjɛɔ nuu niiatsɛ lɛ okpɔlɔ lɛ nɔ lɛ eko eye lɛ’ feɔ mɛi ni abuɔ amɛ akɛ shikpɔŋbii lɛ ahe mfoniri. Anyaŋeɔ mɛi foji nɛɛ oookɛɛ nɔ ni Nyɔŋmɔ taooo amɛ tamɔ bɔ ni anyaŋe Lazaro ni faji eyi ehe obɔ lɛ.\nDɔlɛ sane nɛɛ etee nɔ be kplaŋŋ, shi Yesu le akɛ be eshɛ ni tsakemɔ kpele baaba mɛi ni niiatsɛ lɛ feɔ amɛhe mfoniri lɛ kɛ mɛi ni Lazaro feɔ amɛhe mfoniri lɛ ashihilɛ mli.\nYesu tsɔɔ tsakemɔ ni baaba mɛi nɛɛ ashihilɛ mli. Ekɛɛ akɛ: “Ni be ni be shwie mli lɛ, nibalɔ lɛ gbo, ni ŋwɛibɔfoi bawó lɛ kɛtee Abraham masɛi. Nuu niiatsɛ lɛ hu gbo ni afu lɛ. Ni be ni eyɔɔ Gbonyo Bu lɛ mli ni epiŋɔ lɛ, ehole ehiŋmɛii anɔ ni ena Abraham yɛ shɔŋŋ kɛ Lazaro ni kã emasɛi.”—Luka 16:22, 23.\nMɛi ni boɔ Yesu toi lɛ le akɛ Abraham egbo jeeŋmɔ ni eyɛ Gbonyo Bu lɛ mli. Ŋmalɛi lɛ feɔ lɛ faŋŋ akɛ, mɔ ko kwraa bɛ ni yɔɔ Gbonyo Bu lɛ mli loo Sheol ni Abraham hu fata he lɛ, ni baanyɛ ana nii loo ewie. (Jajelɔi 9:5, 10) Belɛ, te jamɔŋ hiɛnyiɛlɔi nɛɛ nu Yesu nɔkwɛmɔnɔ lɛ shishi amɛhã tɛŋŋ? Mɛni ji nɔ ni Yesu feɔ lɛ faŋŋ yɛ mɛi foji lɛ kɛ jamɔŋ hiɛnyiɛlɔi ni sumɔɔ shika lɛ ahe?\nYesu wie akɛ, “Mla lɛ kɛ Gbalɔi lɛ yɛ kɛbashi Yohane nɔ. Kɛjɛ no nɔ kɛbaa nɛɛ, aajaje Nyɔŋmɔ Maŋtsɛyeli lɛ akɛ sane kpakpa.” Etsɔ enɛ nɔ ehã efee faŋŋ akɛ tsakemɔ ko eba momo. No hewɔ lɛ, Yohane kɛ Yesu Kristo shiɛmɔ lɛ hã Lazaro kɛ nuu niiatsɛ lɛ fɛɛ shihilɛi tsake oookɛɛ nɔ ni amɛgboi, ni amɛyaje shihilɛ kroko mli yɛ Nyɔŋmɔ hiɛ.\nYɛ anɔkwale mli lɛ, Nyɔŋmɔ Wiemɔ lɛ he hɔmɔ eye mɛi ni baa amɛhe shi loo ohiafoi lɛ be kplaŋŋ. Shi amrɔ nɛɛ Nyɔŋmɔ Maŋtsɛyeli lɛ he sane ni Yohane shiɛ kɛ nɔ ni Yesu hu miishiɛ lɛ toi ni amɛboɔ lɛ miiye miibua amɛ. Tsutsu ko lɛ, Nyɔŋmɔ Wiemɔ lɛ shishi fufuji ‘ni shwieɔ shi kɛjɛɔ jamɔŋ hiɛnyiɛlɔi lɛ akpɔlɔ lɛ nɔ lɛ’ eko ji nɔ ni amɛyeɔ. Shi amrɔ nɛɛ akɛ Ŋmalɛ mli anɔkwalei ni he hiaa, titri lɛ nibii ni nɔ bɛ ni Yesu tsɔɔ lɛ lɛɔ amɛ. Kɛ́ wɔɔkɛɛ lɛ, amrɔ nɛɛ amɛhiɛ eba nyam yɛ Yehowa Nyɔŋmɔ hiɛ.\nNɔ ni tamɔɔɔ nakai lɛ, jamɔŋ hiɛnyiɛlɔi ni nuu niiatsɛ lɛ feɔ amɛhe mfoniri lɛ booo Maŋtsɛyeli sane ni Yohane shiɛ lɛ kɛ nɔ ni Yesu shiɛɔ yɛ shikpɔŋ lɛ nɔ lɛ fɛɛ toi. (Mateo 3:1, 2; 4:17) Yɛ anɔkwale mli lɛ, sane nɛɛ, ní tsɔɔ akɛ akɛ Nyɔŋmɔ kojomɔ ni tamɔ la baaba amɛnɔ lɛ, woɔ amɛmli la loo ehaoɔ amɛ. (Mateo 3:7-12) Eji Yesu kɛ ekaselɔi lɛ baakpa Nyɔŋmɔ sane lɛ shiɛmɔ kulɛ, jamɔŋ hiɛnyiɛlɔi ni sumɔɔ shika nɛɛ amii baashɛ amɛhe waa. Jamɔŋ hiɛnyiɛlɔi nɛɛ feɔ amɛnii tamɔ nuu niiatsɛ ni yɔɔ nɔkwɛmɔnɔ lɛ mli ni kɛɛ akɛ: “Ataa Abraham, naa mi mɔbɔ, ni otsu Lazaro ni ekɛ ewao naa atsɔ nu mli ni ekɛbajɔɔ mililɛi he, ejaakɛ mihe miijara mi yɛ la ni naa wa nɛɛ mli” lɛ.—Luka 16:24.\nShi ebaŋ lɛ nakai. Jamɔŋ hiɛnyiɛlɔi nɛɛ ateŋ mɛi babaoo tsakeŋ. Amɛbooo “Mose kɛ Gbalɔi lɛ” aniŋmai ni miitsɔɔ amɛ gbɛ kɛmiiya Yesu ŋɔɔ akɛ Mesia kɛ Maŋtsɛ ni Nyɔŋmɔ ehala lɛ toi. (Luka 16:29, 31; Galatiabii 3:24) Agbɛnɛ hu amɛbaaa amɛhe shi koni ohiafoi ni ebo Yesu toi ni amrɔ nɛɛ amɛhiɛ eba nyam yɛ Nyɔŋmɔ hiɛ lɛ atsɔɔ amɛ nii. Shi Yesu kaselɔi lɛ nyɛŋ aŋmɛɛ saji ahe kɛsaa loo amɛtsake anɔkwale lɛ hiɛ koni amɛkɛsa jamɔŋ hiɛnyiɛlɔi lɛ ahiɛ loo amɛhã amɛhe ajɔ amɛ. Yesu tsɔ wiemɔ ni “Ataa Abraham” kɛɛ niiatsɛ lɛ yɛ nɔkwɛmɔnɔ lɛ mli lɛ nɔ efee anɔkwa sane nɛɛ faŋŋ akɛ:\n“Bi, kaimɔ akɛ be ni oyɔɔ wala mli lɛ, oye nibii kpakpai babaoo amli ŋɔɔmɔ, shi Lazaro lɛ, ená nibii gbohii. Shi agbɛnɛ aashɛje emii yɛ biɛ, shi bo lɛ, oyɛ hejaramɔ mli. Ni enɛɛmɛi fɛɛ sɛɛ lɛ, akɛ jɔɔ voo ko efo wɔ kɛ nyɛ teŋ, koni mɛi ni miitao amɛjɛ biɛ amɛba nyɛŋɔɔ lɛ akanyɛ, asaŋ koni mɛi akanyɛ amɛjɛ jɛmɛ kɛba wɔŋɔɔ.”—Luka 16:25, 26.\nEja ni esa jogbaŋŋ akɛ tsakemɔ kpele ni tamɔ nɛkɛ ba amɛteŋ! Awó Eja ni esa jogbaŋŋ akɛ tsakemɔ kpele ni tamɔ nɛkɛ ba amɛteŋ! Awó heshibalɔi ni ewó Yesu kɔɔŋtso lɛ efɔ amɛnɔ ní amrɔ nɛɛ aashɛje amɛmii ní aatsɔɔ amɛ Nyɔŋmɔ he nii lɛ anɔ gojoo, shi aba jamɔŋ hiɛnyiɛlɔi henɔwolɔi lɛ ashi. (Mateo 11:28-30) Ana tsakemɔ nɛɛ faŋŋ yɛ nyɔji fioo komɛi asɛɛ be ni akɛ kpaŋmɔ hee lɛ ye Mla kpaŋmɔ lɛ najiaŋ lɛ. (Yeremia 31:31-33; Kolosebii 2:14; Hebribii 8:7-13) Be ni Nyɔŋmɔ fɔse mumɔ krɔŋkrɔŋ lɛ eshwie Yesu kaselɔi lɛ anɔ yɛ afi 33 Ŋ.B. Pentekoste gbi lɛ nɔ lɛ, ebafee faŋŋ akɛ, Nyɔŋmɔ kɛ Yesu kaselɔi lɛ miitsu nii shi jeee Farisifoi lɛ kɛ jamɔŋ hiɛnyiɛlɔi krokomɛi lɛ.\nMɛɛ srɔto yɔɔ Yudafoi ajamɔŋ hiɛnyiɛlɔi lɛ kɛ mɛi foji lɛ teŋ?\nTaakɛ Yesu tsɔɔ lɛ, mɛɛ tsakemɔ ba be ni Yohane je esɔɔmɔ nitsumɔ lɛ shishi lɛ?\nNamɛi nuu niiatsɛ ni yɔɔ Yesu nɔkwɛmɔnɔ lɛ mli lɛ feɔ amɛhe mfoniri? Namɛi Lazaro feɔ amɛhe mfoniri?\nMɛni Yesu tsɔɔ akɛ no kɛ tsakemɔ lɛ ba amɛteŋ?\nTe jamɔŋ hiɛnyiɛlɔi lɛ fee amɛnii yɛ sane ni Yohane kɛ Yesu shiɛ lɛ he amɛhã tɛŋŋ? Mɛɛ nɔkwɛmɔnɔ Yesu kɛtsɔɔ enɛ mli?\nMɛni kulɛ jamɔŋ hiɛnyiɛlɔi lɛ baasumɔ ni eba? Mɛni hewɔ ebaaa lɛ nakai lɛ?\nMɛɛ be ebafee faŋŋ akɛ Nyɔŋmɔ kɛ jamɔŋ hiɛnyiɛlɔi lɛ tsuuu nii dɔŋŋ shi moŋ Yesu kaselɔi lɛ ekɛtsuɔ nii?


4 Mose 12 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nMiriam kɛ Aaron te shi amɛwo Mose (1-3)\nMose he jɔ fe gbɔmɛi fɛɛ (3)\nYehowa fã Mose he (4-8)\nKpiti shwie Miriam (9-16)\n12 Agbɛnɛ, Miriam kɛ Aaron wie amɛshi Mose yɛ Kush yoo ni ekɛhi shi akɛ eŋa lɛ hewɔ, ejaakɛ eyaŋɔ Kush yoo akɛ eŋa.+ 2 Amɛwie akɛ: “Ani Mose kome too pɛ nɔ Yehowa tsɔɔ ewieɔ? Ani etsɔko wɔ hu wɔnɔ ewieko?”+ No mli lɛ, Yehowa miibo toi.+ 3 Ni nɛkɛ nuu Mose nɛɛ, ehe jɔ fe gbɔmɛi fɛɛ*+ ni yɔɔ shikpɔŋ lɛ nɔ. 4 Amrɔ nɔŋŋ lɛ, Yehowa kɛɛ Mose kɛ Aaron kɛ Miriam akɛ: “Nyɛyi etɛ lɛ fɛɛ, nyɛjea kpo kɛyaa kpee buu lɛ naa.” No hewɔ lɛ, amɛyi etɛ lɛ fɛɛ amɛje kpo amɛtee. 5 Ni Yehowa kpeleke shi kɛba yɛ atatu ni damɔ shi jaŋŋ lɛ mli,+ ni ebadamɔ kpee buu lɛ shinaa lɛ naa, ni etsɛ Aaron kɛ Miriam. Amɛyi enyɔ lɛ fɛɛ amɛtsi kɛtee hiɛ. 6 Kɛkɛ ni ekɛɛ: “Nyɛfainɛ, nyɛboa miwiemɔi lɛ toi. Kɛ́ Yehowa gbalɔ ko yɛ nyɛteŋ lɛ, ninaa mli mahã ele mi yɛ,+ ni lamɔ mli mikɛ lɛ baawie yɛ.+ 7 Shi jeee nakai eji yɛ mitsulɔ Mose gbɛfaŋ! Mitu mishĩa lɛ fɛɛ miwo edɛŋ.*+ 8 Hiɛ kɛ hiɛ* mikɛ lɛ wieɔ,+ yɛ faŋŋ mli, jeee abɛbuai amli; ni enaa bɔ ni Yehowa yɔɔ. Belɛ, mɛni hewɔ nyɛsheee gbeyei akɛ nyɛbaawie nyɛshi mitsulɔ Mose lɛ?” 9 No hewɔ lɛ, Yehowa mli wo la ewo amɛ, ni eshi amɛ etee. 10 Atatu lɛ je kpee buu lɛ nɔ, ni naa! kpiti shwie Miriam futaa tamɔ snoo.+ Ni Aaron tsɔ ehe ekwɛ Miriam, ni ena akɛ kpiti eshwie lɛ.+ 11 Amrɔ nɔŋŋ lɛ, Aaron kɛɛ Mose akɛ: “Miikpa bo fai, minuŋtsɔ! Ofainɛ, okɛ esha nɛɛ he toigbalamɔ lɛ akaba wɔnɔ! Wɔye kwashiai asane yɛ nɔ ni wɔfee nɛɛ mli. 12 Ofainɛ, kaahã Miriam tee nɔ ehi shi tamɔ mɔ ko ni egbo, mɔ ni be ni afɔɔ lɛ lɛ, eheloo lɛ fã ekpɔtɔ momo!” 13 Ni Mose bolɔ etsɛ Yehowa ekɛɛ: “Ao Nyɔŋmɔ, ofainɛ tsa lɛ! Ofainɛ!”+ 14 Yehowa hã Mose hetoo akɛ: “Kɛji epapa fɛ̃ lajɔ̃ eshwie ehiɛ lɛ, ani ehiɛ eshwieŋ shi gbii kpawo? Hã atsĩ enaa yɛ nsara lɛ sɛɛ gbii kpawo,+ no sɛɛ lɛ, akɛ lɛ aku sɛɛ kɛba mli ekoŋŋ.” 15 No hewɔ lɛ, atsĩ Miriam naa yɛ nsara lɛ sɛɛ gbii kpawo,+ ni maŋ lɛ efãaa kɛyashi be ni akɛ Miriam ku sɛɛ kɛba nsara lɛ mli ekoŋŋ. 16 Kɛkɛ ni maŋ lɛ fã kɛshi Hazerot,+ ni amɛyabɔ nsara yɛ Paran ŋa lɛ nɔ.+\n^ Loo “ebaa ehe shi waa, ebaa ehe shi kwraa fe mɔ fɛɛ mɔ.”\n^ Hebri sht. ŋm., “Eyeɔ anɔkwa yɛ mishĩa lɛ fɛɛ.”\n^ Hebri sht. ŋm., “Naabu kɛ naabu.”


Fɔlɔi: Nyɛtsɔsea Nyɛbii lɛ Koni Amɛsɔmɔ Yehowa—Fã 2 | Nikasemɔ\nTsɔsemɔ Obii lɛ Koni Amɛsɔmɔ Yehowa—Fã 1\nTsɔsemɔ Obii lɛ Koni Amɛsɔmɔ Yehowa—Fã 2\nYehowa lɛ, Suɔmɔ Ji Lɛ\nAni ‘Oosumɔ Onaanyo Gbɔmɔ Tamɔ Bo Diɛŋtsɛ Ohe’?\nKristo Eye nɔ Afii 100!\nBuu-Mɔɔ—Nikasemɔ Nɔ | November 2015\nKANEMƆ YƐ Afrikaans Blɔfo Cambodia Chitonga Chokwe Chol Cibemba Cinyanja Dangme Ewe French Ga Garifuna Greenland Hmong (White) Iban Italia Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tlapanec Tojolabal Totonac Tshiluba Tsonga Twi Umbundu Venda Wayuunaiki Xhosa Zulu\nTsɔsemɔ Obii lɛ Koni Amɛsɔmɔ Yehowa—Fã 2\n“Yesu tee ehiɛ yɛ hiɛshikamɔ kɛ gbɔmɔtsoŋ dalɛ mli, ni etee nɔ ená Nyɔŋmɔ kɛ gbɔmɛi ahiɛ duromɔ.”—LUKA 2:52.\nLALAI: 41, 89\nTE OBAAFEE TƐŊŊ OKASE YESU NI OJIE SUI NI NYIƐ SƐƐ NƐƐ AKPO BE NI OTSƆSEƆ OBII LƐ?\n1, 2. (a) Mɛni he fɔlɔi komɛi susuɔ kɛ́ amɛbii lɛ ná afii 13? (b) Mɛɛ nibii kpakpai oblahii kɛ oblayei ni eye kɛjɛ afii 13 kɛmiimɔ 19 lɛ baanyɛ afee?\nNIBII ni hãa fɔlɔi amii shɛɔ amɛhe waa lɛ ateŋ ekome ji ni abaabaptisi amɛbii lɛ. Nyɛmi yoo ko ni atsɛɔ lɛ Berenice lɛ yɛ bii ejwɛ, ni abaptisi amɛ fɛɛ dani amɛye afii 14. Ewie akɛ: “Wɔmii shɛ wɔhe aahu akɛ, wɔnaaa bɔ ni wɔfeɔ wɔhe po. Wɔtsui nyɔ wɔmli waa akɛ wɔbii lɛ ekpɛ amɛyiŋ akɛ amɛbaasɔmɔ Yehowa. Shi wɔhã ehi wɔjwɛŋmɔŋ akɛ, wɔbii lɛ kɛ naagbai pii baakpe, ejaakɛ oblahii kɛ oblayei ni eye kɛjɛ afii 13 kɛmiimɔ 19 lɛ kɛ naagbai pii kpeɔ.” Kɛ́ oyɛ bi ni eshwɛ fioo ebaaye afii 13, loo oyɛ bi ni eye kɛjɛ afii 13 kɛmiimɔ 19 lɛ, ekolɛ bo hu oosusu naagbai ni ekɛbaakpe lɛ ahe.\n2 Nuu ko ni ekase bɔ ni gbekɛbii susuɔ nii ahe amɛhãa jogbaŋŋ lɛ wie akɛ, kɛ́ gbekɛbii ye kɛjɛ afii 13 kɛyaa lɛ, gbekɛbii lɛ kɛ fɔlɔi lɛ fɛɛ nuuu amɛhe shishi, shi esaaa akɛ fɔlɔi lɛ susuɔ akɛ amɛbii lɛ miifee buulu loo amɛmiifee amɛnii tamɔ gbekɛbii bibii. Ewie akɛ, kɛ́ amɛshɛ afii nɛɛ, amɛnyɛɔ amɛjwɛŋɔ nii ahe kɛyaa shɔŋŋ, amɛnuɔ nii ahe waa, ni esa akɛ amɛná nanemɛi. No hewɔ lɛ, kɛ́ obii lɛ ye kɛjɛ afii 13 kɛmiimɔ 19 lɛ, amɛbaanyɛ amɛfee nibii ni baahã wekukpaa ni yɔɔ amɛ kɛ Yehowa teŋ lɛ mli awa, taakɛ Yesu fee be ni eji oblanyo lɛ. (Kanemɔ Luka 2:52.) Agbɛnɛ hu, amɛbaanyɛ amɛya amɛhiɛ yɛ bɔ ni amɛtsuɔ shiɛmɔ nitsumɔ lɛ amɛhãa lɛ mli, ní amɛná he miishɛɛ waa akɛ amɛkɛ amɛbe kɛ amɛhewalɛ baasɔmɔ Nyɔŋmɔ. Ni amɛ diɛŋtsɛ amɛbaanyɛ amɛkpɛ amɛyiŋ yɛ saji ahe. Akɛ nɔkwɛmɔnɔ lɛ, amɛbaanyɛ amɛkpɛ amɛyiŋ akɛ amɛbaajɔɔ amɛhe nɔ amɛhã Yehowa ni amɛbo lɛ toi. Shi kɛ́ fɔlɔ ji bo lɛ, mɛni obaanyɛ ofee kɛye obua obii lɛ ni amɛsɔmɔ Yehowa? * Obaanyɛ okase Yesu. Yesu sumɔɔ ekaselɔi lɛ, eba ehe shi, ni ekɛ sɛɛyoomɔ tsu nii, ni enɛ ji nɔ ni ye ebua lɛ ni enyɛ etsɔse amɛ lɛ.\nNÁ SUƆMƆ OHÃ OBII LƐ\n3. Mɛni hã bɔfoi lɛ na Yesu akɛ amɛnaanyo?\n3 Yesu bɔfoi lɛ le akɛ lɛ ji amɛ-Nuŋtsɔ, shi amɛna lɛ akɛ amɛnaanyo hu. (Kanemɔ Yohane 15:15.) Yɛ blema lɛ, nuŋtsɔmɛi pii egbaaa amɛnyɔji amɛyitsoŋ saji kɛ bɔ ni amɛnuɔ he amɛhãa yɛ nibii ahe. Shi Yesu efeee enii nakai, ejaakɛ esumɔɔ ebɔfoi lɛ asane. Ejɛ etsuiŋ egba amɛ eyitsoŋ saji kɛ bɔ ni enuɔ he ehãa. Ni kɛ́ amɛ hu amɛmiitsɔɔ amɛsusumɔ yɛ saji ahe, loo amɛmiigba lɛ bɔ ni amɛnuɔ he amɛhãa lɛ, enáa dekã ehãa amɛ ni eboɔ amɛ toi jogbaŋŋ. (Marko 6:30-32) Bɔ ni Yesu kɛ ebɔfoi lɛ ye ehã lɛ hã amɛbatsɔmɔ nanemɛi ni bɛŋkɛ kpaakpa, ni esaa amɛ kɛhã nitsumɔi srɔtoi ni amɛbaatsu wɔsɛɛ lɛ.\n4. Fɔlɔi, mɛni esa akɛ nyɛfee koni nyɛbatsɔmɔ nyɛbii lɛ ananemɛi? (Kwɛmɔ mfoniri ni yɔɔ nikasemɔ lɛ shishijee lɛ.)\n4 Eyɛ mli akɛ bo ofɔ obii lɛ moŋ, shi obaanyɛ otsɔ amɛnaanyo hu. Nanemɛi náa dekã amɛhãa amɛhe, no hewɔ lɛ, esa akɛ oná dekã ohã obii lɛ. Ekolɛ, obaanyɛ otse be ni okɛtsuɔ nii loo okɛfeɔ nibii krokomɛi lɛ nɔ, bɔ ni afee ni oná be ohã amɛ. Enɛ ji sane ko ni esa akɛ osɔle yɛ he ni osusu he jogbaŋŋ. Mɛi nyaa nibii ni amɛnanemɛi nyaa he lɛ ahe. No hewɔ lɛ, bɔɔ mɔdɛŋ ni ole nibii ni obii lɛ sumɔɔ, ni omia ohiɛ osumɔ nakai nibii lɛ. Nibii nɛɛ ekomɛi ji lalai, sinii, loo shwɛmɔi ni amɛnyaa he. Nyɛmi yoo ko ni yɔɔ Italy, ni atsɛɔ lɛ Ilaria lɛ wie akɛ: “Mifɔlɔi ná lalai ni miboɔ toi lɛ ahe miishɛɛ. Mipapa batsɔ minaanyo kpaakpa aahu akɛ, minyɛɔ mikɛ lɛ gbaa nibii ni kã mitsui nɔ waa lɛ po ahe sane.” Kɛ́ obatsɔ obii lɛ anaanyo lɛ, jeee no baahã bulɛ ni amɛyɔɔ kɛhã bo lɛ nɔ agbɔ. Moŋ lɛ, no baahã onyɛ oye obua amɛ ni amɛbatsɔmɔ Yehowa nanemɛi. (Lala 25:14, Ga Biblia hee) Obii lɛ hu baana akɛ osumɔɔ amɛ ni obuɔ amɛ, ni no baahã efee mlɛo ehã amɛ akɛ amɛbaagba bo amɛtsuiŋ saji fɛɛ.\n5. Mɛɛ gbɛ nɔ Yesu ye ebua ekaselɔi lɛ koni amɛná miishɛɛ yɛ Yehowa sɔɔmɔ lɛ mli?\n5 Yesu le akɛ kɛji ekaselɔi lɛ sɔmɔ Yehowa kɛ ekãa, ni amɛkɛ hiɛdɔɔ shiɛ sane kpakpa lɛ, amɛbaaná miishɛɛ waa. No hewɔ lɛ, ewo amɛ hewalɛ ni amɛhiɛ adɔ kɛ shiɛmɔ, ni ewo amɛ shi akɛ ebaaye ebua amɛ.—Mateo 28:19, 20.\n6, 7. Kɛ́ otsɔɔ obii lɛ akɛ esa kɛ amɛkase Biblia lɛ daa, amɛya asafoŋ kpeei, ni amɛfɔ shiɛmɔyaa lɛ, mɛɛ gbɛ nɔ no baatsɔɔ akɛ osumɔɔ amɛ?\n6 Ŋwanejee ko bɛ he akɛ oosumɔ ni obii lɛ aya nɔ ahi Yehowa masɛi. Ni Yehowa kɛ nitsumɔ ewo odɛŋ akɛ otsɔɔ obii lɛ anii ni otsɔse amɛ. (Efesobii 6:4) No hewɔ lɛ, esa akɛ okwɛ ni otsɔɔ obii lɛ anii ni otsɔse amɛ be fɛɛ be. Akɛ nɔkwɛmɔnɔ lɛ, okɛ obii lɛ yaa skul, ejaakɛ ehe miihia. Oosumɔ ni obii lɛ ale woloŋ, ní amɛsumɔ nikasemɔ. Nakai nɔŋŋ esa akɛ okɛ amɛ aya asafoŋ kpeei, kpeei bibii, kɛ kpeei wuji, ni okɛ amɛ afee weku jamɔ hu, ejaakɛ nibii ni amɛbaakase kɛjɛ Yehowa ŋɔɔ yɛ henaabuamɔi nɛɛ ashishi lɛ baanyɛ ahere amɛyiwala. No hewɔ lɛ, ye obua amɛ ni amɛná he miishɛɛ akɛ amɛbaakase Yehowa he nii, ni amɛna akɛ, nibii ni Yehowa tsɔɔ amɛ lɛ baanyɛ ahã amɛle nii. (Abɛi 24:14) Agbɛnɛ hu, tsɔɔmɔ amɛ ni amɛna akɛ, esa akɛ amɛfɔ shiɛmɔyaa. Kasemɔ Yesu, ni oye obua amɛ ni amɛná he miishɛɛ akɛ amɛbaatsɔɔ mɛi krokomɛi Nyɔŋmɔ Wiemɔ lɛ.\n7 Kɛ́ fɔlɔi folɔɔɔ asafoŋ kpeei amli, amɛfɔɔ shiɛmɔyaa, ni amɛtoɔ gbɛjianɔ kpakpa kɛhã weku jamɔ lɛ, mɛɛ gbɛ nɔ amɛbii lɛ náa he sɛɛ? Nyɛmi yoo ko ni yɔɔ South Africa, ni atsɛɔ lɛ Erin lɛ wie akɛ: “Be ni wɔji gbekɛbii lɛ, kɛ́ be shɛ ni akɛ wɔ baakase Biblia lɛ, wɔbaaya asafoŋ kpeei, loo wɔbaaya shiɛmɔ lɛ, wɔtɔkeɔ ni wɔgbigbliɔ wɔmli. Bei komɛi lɛ, wɔjeɔ gbɛ wɔfeɔ nibii koni wɔkɛfite weku jamɔ lɛ, bɔ ni afee ni wɔná gbɛ wɔyafee wɔ diɛŋtsɛ wɔnibii. Shi wɔfɔlɔi lɛ kɛ amɛnane ma shi.” Erin hiɛ sɔɔ nɔ ni efɔlɔi lɛ fee lɛ waa, ejaakɛ no eye ebua lɛ ni ena akɛ nibii tamɔ asafoŋ kpeeiyaa, kɛ shiɛmɔyaa he miihia waa. Amrɔ nɛɛ, kɛ́ shihilɛ ko ni enyɛŋ he nɔ ko efee lɛ tsĩ enaa ni enyɛɛɛ eya asafoŋ kpee loo shiɛmɔ lɛ, ehe ejɔɔɔ lɛ, ni ebɔɔ mɔdɛŋ waa akɛ ehaŋ etsara nɔ.\nBA OHE SHI\n8. (a) Mɛni Yesu fee ni hãa wɔnaa akɛ ebaa ehe shi? (b) Mɛɛ gbɛ nɔ Yesu heshibaa lɛ ná ekaselɔi lɛ anɔ hewalɛ?\n8 Eyɛ mli akɛ Yesu eye emuu moŋ, shi eba ehe shi ni ehã ekaselɔi lɛ le akɛ Yehowa yelikɛbuamɔ he miihia lɛ. (Kanemɔ Yohane 5:19.) Ani enɛ hewɔ lɛ kaselɔi lɛ ebuuu Yesu? Dabi. No moŋ hã amɛmu amɛfɔ̃ enɔ waa, ejaakɛ amɛna akɛ ekɛ ehiɛ fɔ̃ɔ Yehowa nɔ. Sɛɛ mli lɛ, amɛ hu amɛkase lɛ, ni amɛba amɛhe shi.—Bɔfoi 3:12, 13, 16.\nKɛ́ okpɛlɛ otɔmɔi anɔ lɛ, obii lɛ baabu bo\n9. Kɛ́ okpɛlɛɔ otɔmɔi anɔ ni okpaa he fai lɛ, mɛɛ gbɛ nɔ no baanyɛ aye abua obii lɛ?\n9 Wɔtamɔɔɔ Yesu, ejaakɛ wɔyeee emuu ni wɔtɔ̃ɔ. No hewɔ lɛ, ba ohe shi. Kpɛlɛmɔ otɔmɔi anɔ, ni ohã ehi ojwɛŋmɔŋ akɛ nibii pii yɛ ni onyɛŋ ofee. (1 Yohane 1:8) Kɛ́ ofee nakai lɛ, obii lɛ baabu bo waa, ni amɛ hu amɛbaakase bɔ ni akpɛlɛɔ tɔmɔi anɔ. Mɛi enyɔ nɛɛ ateŋ namɔ obaabu waa? Nitsumɔtsɛ ko ni kpɛlɛɔ etɔmɔi anɔ, aloo mɔ ni ekpɛlɛɛɛ etɔmɔi anɔ kɔkɔɔkɔ? Nyɛmi yoo ko ni atsɛɔ lɛ Rosemary lɛ yɛ bii etɛ. Ewie yɛ ekɛ ewu lɛ he akɛ: “Wɔkpɛlɛ wɔtɔmɔi anɔ, ni enɛ hewɔ lɛ, kɛ́ wɔbii lɛ yɛ naagbai lɛ, amɛbakɛɔ wɔ.” Ekɛfata he akɛ: “Wɔhã wɔbii lɛ le he ni hi fe fɛɛ ni amɛbaanyɛ amɛná amɛnaagbai lɛ anaa tsabaa yɛ. Kɛ́ ehe bahia ni wɔye wɔbua amɛ lɛ, wɔgbalaa amɛjwɛŋmɔ kɛyaa asafo lɛ woji lɛ anɔ ni wɔkɛ amɛ feɔ ekome kɛsɔleɔ.”\n10. Kɛ́ Yesu kɛɛ ekaselɔi lɛ akɛ amɛfee nɔ ko lɛ, mɛni efeɔ kɛfataa he ni hãa wɔnaa akɛ ebaa ehe shi?\n10 Kulɛ, Yesu baanyɛ akɛɛ ekaselɔi lɛ nɔ ni amɛfee ni ehe ehiaaa ni etsɔɔ amɛ nɔ hewɔ. Shi akɛni ebaa ehe shi hewɔ lɛ, kɛ́ efã amɛ akɛ amɛfee nɔ ko lɛ, bei pii lɛ, etsɔɔ amɛ nɔ hewɔ ni ekɛɔ amɛ nakai lɛ. Akɛ nɔkwɛmɔnɔ lɛ, be ni ekɛɛ amɛ akɛ amɛtao Maŋtsɛyeli lɛ kɛ Nyɔŋmɔ jalɛ lɛ klɛŋklɛŋ lɛ, etsɔɔ amɛ nɔ hewɔ. Ekɛɛ amɛ akɛ: “Abaaŋɔ nibii krokomɛi nɛɛ fɛɛ afata he ahã nyɛ.” Be ni ekɛɛ amɛ akɛ amɛkpa mɛi kojomɔ lɛ, ekɛfata he akɛ: “Koni akakojo nyɛ; ejaakɛ nɔ kojomɔ ni nyɛkɛkojoɔ mɛi lɛ, akɛbaakojo nyɛ.”—Mateo 6:31–7:2.\n11. Kɛ́ otsɔɔ obii lɛ nɔ hewɔ ni owo mla ko loo okpɛ yiŋ ko lɛ, mɛɛ gbɛ nɔ no baaye abua amɛ?\n11 Kɛ́ owo mla ko loo okpɛ yiŋ ko lɛ, tsɔɔmɔ obii lɛ nɔ hewɔ ni ofee nakai. Obaanyɛ okwɛ shihilɛ lɛ, ni okpɛ oyiŋ kɛji obaafee nakai amrɔ nɔŋŋ loo sɛɛ mli. Kɛ́ obii lɛ le yiŋtoo ni yɔɔ mla lɛ loo yiŋkpɛɛ lɛ sɛɛ lɛ, no baahã efee mlɛo kɛhã amɛ akɛ amɛbaakpɛlɛ nɔ. Nyɛmi nuu ko ni atsɛɔ lɛ Barry lɛ yɛ bii ejwɛ ni edara. Be ni etsɔɔ nɔ hewɔ ni ehi akɛ fɔlɔi baahã amɛbii ale nɔ hewɔ ni amɛkpɛ yiŋ ko loo amɛwo mla ko lɛ, ewie akɛ: “Kɛ́ otsɔɔ obii lɛ nɔ hewɔ lɛ, ehãa amɛnyɛɔ amɛmuɔ amɛfɔ̃ɔ onɔ, ejaakɛ amɛnaa akɛ oteee shi kɛkɛ owooo mlai, shi moŋ ofeɔ nakai yɛ yiŋtoi kpakpai ahewɔ.” Kaimɔ hu akɛ, obii lɛ jeee gbekɛbii dɔŋŋ. Ni esa akɛ amɛle bɔ ni asusuɔ nii ahe jogbaŋŋ, koni amɛ diɛŋtsɛ amɛnyɛ amɛkpɛ amɛyiŋ yɛ nibii ahe. (Romabii 12:1) Barry wie akɛ: “Esa akɛ oblahii kɛ oblayei ni eye kɛjɛ afii 13 kɛmiimɔ 19 lɛ ale bɔ ni asusuɔ nii ahe jogbaŋŋ dani akpɛɔ yiŋ, bɔ ni afee ni amɛkadamɔ amɛhenumɔi anɔ amɛkpɛ amɛyiŋ yɛ saji ahe.” (Lala 119:34) No hewɔ lɛ, kɛ́ okpɛ yiŋ ko lɛ, ba ohe shi, ni otsɔɔ obii lɛ nɔ hewɔ. Kɛ́ ofee nakai lɛ, obii lɛ baakase bɔ ni akpɛɔ yiŋ kpakpai, ni amɛbaana akɛ obuɔ amɛ, ni ole akɛ amɛjeee gbekɛbii dɔŋŋ.\nOKƐ SƐƐYOOMƆ ATSU NII\n12. Akɛni Yesu yoɔ nii asɛɛ hewɔ lɛ, mɛɛ gbɛ nɔ enyɛ eye ebua Petro?\n12 Yesu yoo nii asɛɛ, ni no hewɔ lɛ, enyɛ ena ekaselɔi lɛ anaagbai kɛ bɔ ni ebaafee eye ebua amɛ. Akɛ nɔkwɛmɔnɔ lɛ, be ni Yesu kɛɛ ekaselɔi lɛ akɛ abaagbe lɛ lɛ, Petro kɛɛ lɛ akɛ ekatsɛ efɔŋ ehã ehe. Yesu na akɛ Petro sumɔɔ lɛ, shi eyoo hu akɛ jwɛŋmɔ ni Petro hiɛ lɛ ejaaa. No hewɔ lɛ, mɛɛ gbɛ nɔ Yesu ye ebua lɛ kɛ kaselɔi krokomɛi lɛ? Klɛŋklɛŋ lɛ, ejaje Petro. No sɛɛ lɛ, etsɔɔ ekaselɔi lɛ nɔ ni baaba mɛi ni kɛ́ nibii amli wa hã amɛ lɛ, amɛsumɔɔɔ ni amɛfeɔ Yehowa suɔmɔnaa nii lɛ anɔ. Yesu hã amɛle hu akɛ, Yehowa jɔɔ mɛi fɛɛ ni kɛ amɛhe shãa afɔle lɛ. (Mateo 16:21-27) Petro kpɛlɛ tsɔsemɔ nɛɛ nɔ.—1 Petro 2:20, 21.\n13, 14. (a) Mɛni ji nibii komɛi ni baanyɛ aye abua fɔlɔi ni amɛna kɛji amɛbii lɛ ahemɔkɛyeli mli egbɔjɔ? (b) Kɛ́ ootao ole nɔ diɛŋtsɛ ni yɔɔ obi lɛ tsui kɛ ejwɛŋmɔ mli lɛ, te esa akɛ ofee lɛ tɛŋŋ?\n13 Sɔlemɔ obi Yehowa sɛɛyoomɔ bɔ ni afee ni onyɛ onu obi lɛ shishi ni oye obua lɛ. (Lala 32:8) Ekolɛ oyɔse akɛ obi lɛ bɛ miishɛɛ tamɔ be ko ni eho, aloo ekolɛ ewieɔ nyɛmimɛi ahe nyanyaanya. Ekolɛ oonu he akɛ ekɛ nibii komɛi miitee bo. Shi kaaye ohe oyai omu sane naa akɛ obi lɛ eju shi eefee esha ko ni yɔɔ hiɛdɔɔ. * (Kwɛmɔ shishigbɛ niŋmaa lɛ.) Ni kaaku ohiɛ oshwie nɔ hu. Kaasusu akɛ be ni be shwieɔ mli lɛ, nibii baatsake. Eeenyɛ efee akɛ, ekɛ naagba ko miikpe, ni esa akɛ oye obua lɛ ni ehemɔkɛyeli lɛ mli awa.\nYe obua obi lɛ ni ená nanemɛi kpakpai yɛ asafo lɛ mli (Kwɛmɔ kuku 14)\n14 Kɛ́ ootao ole nɔ ni gbaa obi lɛ naa, kɛ bɔ ni obaafee oye obua lɛ lɛ, jɛɛ bulɛ kɛ mlihilɛ mli obi lɛ. Etamɔ ni oosha nu yɛ nubu mli. Kɛ́ ofee lɛ gidigidi lɛ, nu lɛ eko baashwie, ni onáŋ nu pii tamɔ bɔ ni otaoɔ. Nakai nɔŋŋ kɛ́ onáaa tsui ohãaa obi lɛ, loo oka akɛ obaanyɛ enɔ ni ewie lɛ, onyɛŋ ole nɔ diɛŋtsɛ ni yɔɔ etsui kɛ ejwɛŋmɔ mli. (Kanemɔ Abɛi 20:5.) Nyɛmiyoo Ilaria ni atsĩ etã kɛtsɔ hiɛ lɛ kaiɔ akɛ, be ni eji oblayoo fioo lɛ, no mli lɛ eetao ni ekɛ eskulbii lɛ abɔ gbagbalii, tsɛ ele akɛ nakai feemɔ ehiii. Enɛ hao lɛ, ni efɔlɔi yɔse. Ilaria wie akɛ: “Gbi ko gbɛkɛnaashi lɛ, amɛkɛɛ mi akɛ amɛyɔse akɛ mibɛ miishɛɛ, ni amɛbi mi nɔ ni haoɔ mi. Mijwa yaafo, mitsɔɔ amɛ nɔ ni haoɔ mi lɛ, ni mikɛɛ amɛ akɛ amɛye amɛbua mi. Amɛfua mi, amɛkɛɛ mi akɛ amɛnuɔ mi shishi, ni amɛwo mi shi akɛ amɛbaaye amɛbua mi.” Ilaria mami kɛ epapa shashaooo shi kwraa, amɛye amɛbua lɛ koni ená nanemɛi kpakpai yɛ asafo lɛ mli.\nKadimɔ obi lɛ sui kpakpai lɛ, ni ojie eyi\n15. Tsɔɔmɔ nɔ kroko ni Yesu fee ni hãa wɔnaa akɛ eyoɔ nii asɛɛ.\n15 Nɔ kroko ni Yesu fee ni tsɔɔ akɛ eyoɔ nii asɛɛ ji akɛ, enyɛ eyɔse sui kpakpai ni ekaselɔi lɛ yɔɔ lɛ. Akɛ nɔkwɛmɔnɔ lɛ, be ni Natanael nu akɛ Yesu jɛ Nazaret lɛ, ewie akɛ: “Ani nɔ ko kpakpa ko baanyɛ ajɛ Nazaret?” (Yohane 1:46) Eji oyɛ jɛmɛ kulɛ, mɛɛ jwɛŋmɔ obaaná yɛ Natanael he? Ani osusuŋ akɛ ebuuu Nazaretbii loo ebɛ hemɔkɛyeli? Shi jeee nakai jwɛŋmɔ Yesu ná yɛ ehe. Moŋ lɛ, akɛni eyoɔ nii asɛɛ hewɔ lɛ, ena akɛ Natanael kɛ sane eteee. No hewɔ lɛ, ewie yɛ ehe akɛ: “Naa, Israelnyo ni ekã shi faŋŋ akɛ, lakamɔ ko bɛ emli.” (Yohane 1:47) Yesu nyɛ ena mɛi atsui mli, ni ekɛ nakai nyɛmɔ lɛ tsu nii kɛtao sui kpakpai yɛ mɛi amli.\n16. Mɛɛ gbɛ nɔ obaanyɛ oye obua obi lɛ ni eya ehiɛ?\n16 Eyɛ mli akɛ onyɛŋ ona mɛi atsui mli tamɔ bɔ ni Yesu nyɛ efee lɛ moŋ, shi bo hu obaanyɛ oyoo nii asɛɛ. Yehowa baanyɛ aye abua bo ni oyɔse sui kpakpai ni obi lɛ yɔɔ lɛ. Kɛ́ obi lɛ hã onine nyɛ shi po lɛ, kaatsɛ lɛ gbɔmɔ fɔŋ loo ahuntoo bi kɔkɔɔkɔ. Kaaná susumɔ ni tamɔ nakai ohã lɛ. Yɛ no najiaŋ lɛ, kɛɛmɔ lɛ akɛ oyɔseɔ sui kpakpai ni eyɔɔ lɛ, ni ole akɛ eesumɔ ni efee nɔ ni ja. Kadimɔ nibii ni tsɔɔ akɛ eeya ehiɛ lɛ, ni ojie eyi. Kɛ́ ebaahi lɛ, okɛ sɔ̃i krokomɛi awo edɛŋ, koni no aye abua lɛ ni eya nɔ ejie sui kpakpai ni eyɔɔ lɛ akpo. Nakai Yesu fee ekaselɔi lɛ. Be ni ekɛ Natanael (ni atsɛɔ lɛ Bartolomeo hu lɛ) kpe lɛ sɛɛ afi kome kɛ fã lɛ, etuu nitsumɔ ko ni he hiaa ewo edɛŋ. Ehala lɛ akɛ ebɔfoi lɛ ateŋ mɔ kome, ni Natanael kɛ anɔkwayeli tsu nitsumɔ ni Yesu kɛwo edɛŋ lɛ. (Luka 6:13, 14; Bɔfoi 1:13, 14) No hewɔ lɛ, jiemɔ obi lɛ yi, ni owo lɛ hewalɛ. Ni yɛ nɔ najiaŋ ni obaahã enu he akɛ, be fɛɛ be lɛ, nibii gbohii sɔŋŋ efeɔ lɛ, hã enu he akɛ ebaanyɛ ekɛ enyɛmɔi asɔmɔ Yehowa ni ehã bo kɛ Yehowa fɛɛ tsui anyɔ nyɛmli.\nKƐ́ OTSƆSE OBII LƐ, OMII BAASHƐ OHE WAA\n17, 18. Kɛ́ otee nɔ otsɔse obii lɛ koni amɛsɔmɔ Yehowa lɛ, mɛni baanyɛ ajɛ mli kɛba?\n17 Paulo sumɔ mɛi ní eye ebua kɛba anɔkwale lɛ mli lɛ asane waa. Amɛbatsɔmɔ tamɔ bii amɛhã lɛ. Kɛ̃lɛ, enu he akɛ amɛteŋ mɛi komɛi baanyɛ ashi Yehowa, ni enɛ hao lɛ waa. (1 Korintobii 4:15; 2 Korintobii 2:4) Eeenyɛ efee akɛ bo hu onuɔ he nakai. Nyɛmi nuu ko ni atsɛɔ lɛ Victor lɛ yɛ bii etɛ ni edara. Ewie akɛ: “Be ni amɛye afii 13 kɛmiimɔ 19 lɛ, wɔnáaa lɛ mlɛo. Wɔná naagbai, shi miishɛɛ ni wɔná lɛ fa fe naagbai ni wɔkɛkpe lɛ. Yehowa yelikɛbuamɔ naa lɛ, wɔbii lɛ batsɔmɔ wɔnanemɛi ni wɔsumɔɔ waa.”\n18 Fɔlɔi, nyɛsumɔɔ nyɛbii lɛ asane waa, ni no hewɔ nyɛbɔɔ mɔdɛŋ waa ni nyɛtsɔse amɛ lɛ. No hewɔ lɛ, nyɛnijiaŋ akajea wui. Ejaakɛ kɛ́ nyɛnijiaŋ ejeee wui lɛ, wɔsɛɛ lɛ, nyɛbii lɛ baakpɛ amɛyiŋ akɛ amɛbaasɔmɔ Nyɔŋmɔ, ni amɛbaaya nɔ amɛye lɛ anɔkwa. Ni enɛ baahã nyɛmii ashɛ nyɛhe waa!—3 Yohane 4.\n^ kk. 2 Nikasemɔ nɛɛ wieɔ bɔ ni fɔlɔi baanyɛ atsɔse amɛbii ni eye kɛjɛ afii 13 kɛmiimɔ 19 lɛ koni amɛsɔmɔ Yehowa lɛ he.\n^ kk. 13 Saji ni yɔɔ Questions Young People Ask—Answers That Work, Kpo 1, baafa 317, kɛ Kpo 2, baafa 136-141 lɛ baanyɛ aye abua fɔlɔi.\nKasemɔ Yesu: Kasemɔ gbɛ ni Yesu tsɔ nɔ etsɔse ekaselɔi lɛ. Yesu tsɔɔ amɛ akɛ, esa akɛ amɛsumɔ Yehowa ni amɛsɔmɔ Lɛ. Ekɛ amɛ ye akɛ nanemɛi, ni eyɔse sui kpakpai ni amɛyɔɔ lɛ. Kɛ́ ekɛɛ amɛ akɛ amɛfee nɔ ko lɛ, etsɔɔ amɛ nɔ hewɔ\nBUU-MƆƆ—NIKASEMƆ NƆ November 2015


KANEMƆ YƐ Abbey Abkhaz Abui Acholi Afrikaans Albania Alur Amerika Mumuii Awiemɔ Arabic Argentina Mumuii Awiemɔ Armenia Assamese Attié Australia Mumuii Awiemɔ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bissau Guinean Creole Bolivia Mumuii Awiemɔ Boulou Bulgaria Cakchiquel (Western) Cambodia Catalan Cebuano Chichewa Chile Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinamwanga Cinyanja Colombia Mumuii Awiemɔ Croatia Czech Damara Dangme Dayak Ngaju Denmark Digor Drehu Dutch Ecuador Mumuii Awiemɔ Edo Efik English (Blɔfo) Estonia Ewe Faroese Fiji Finland Finland Mumuii Awiemɔ Fon French Ga Galician Garifuna Georgia Germany Gokana Guarani Gujarat Gun Guéré Haitian Creole Hausa Hebri Hela Herero Hiligaynon Hindi Hmong (White) Hungary Iban Ibanag Ibinda Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Javanese Kabuverdianu Kabyle Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Korea Korea Mumuii Awiemɔ Kosrae Krio Kwangali Kwanyama Lamba Latvia Lenje Lhukonzo Lingala Lithuania Lomwe Luganda Lunda Luo Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mexico Mumuii Awiemɔ Mixe Mizo Mongolia Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norway Nyaneka Nzema Okpe Oromo Ossetia Otetela Otomi (Mezquital Valley) Palau Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Portugal (Portugal) Punjabi Punjabi (Shahmukhi) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Romany (Macedonia) Romany (Macedonia) Cyrillic Rotuman Runyankore Russia Russia Mumuii Awiemɔ Rutoro Samoa Sangir Sango Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tandroy Tarascan Tatar Telugu Tetun Dili Thailand Tlapanec Tojolabal Tonga Toraja Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Urdu Urhobo Uruund Uzbek Valencian Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nKɛ́ okpɛlɛɔ otɔmɔi anɔ lɛ, onyɛɔ otsuɔ osɔi ahe nii jogbaŋŋ, ni mɛi nyɛɔ amɛmuɔ amɛfɔ̃ɔ onɔ.\nFeemɔ shihilɛ nɛɛ he mfoniri okwɛ: Be ko lɛ Tim kɛ enanemɛi miishwɛ, ni etswa bɔɔlu ni eyajwa akutsoŋnyo ko samfɛlɛ naa glase.\nBo ji Tim kulɛ, mɛni obaafee?\nOBAANYƐ OFEE NIBII ETƐ NƐƐ ATEŊ EKOME:\nA. Joo foi.\nB. Shwa mɔ kroko.\nD. Kɛɛmɔ lɛ nɔ ni eba, ni okɛɛ lɛ akɛ obaasumɔ ni owo nɔ ni ofite lɛ he nyɔmɔ.\nEkolɛ, ebaafee bo akɛ ohala Klɛŋklɛŋ nɔ lɛ (A). Shi yiŋtoi kpakpai komɛi ahewɔ ni esa akɛ be fɛɛ be lɛ okpɛlɛ otɔmɔi anɔ lɛ—kɛ́ eji glase ni ojwa jio, nɔ kroko jio.\nNo ji nɔ ni sa akɛ ofee.\nBiblia lɛ kɛɔ akɛ: “Wɔmiisumɔ ni wɔkɛ anɔkwayeli aba wɔjeŋ yɛ nɔ fɛɛ nɔ mli.”—Hebribii 13:18.\nKɛ́ mɛi kpɛlɛ amɛtɔmɔi anɔ lɛ, ewaaa akɛ akɛ amɛhe baake amɛ.\nBiblia lɛ kɛɔ akɛ: “Mɔ ni tsimɔɔ enɔtɔmɔ nɔ lɛ, eshwereŋ; shi mɔ ni jajeɔ ni efɔ̃ɔ lɛ, aaana lɛ mɔbɔ.”—Abɛi 28:13.\nNɔ ni fe fɛɛ lɛ, nakai feemɔ saa Nyɔŋmɔ hiɛ.\nBiblia lɛ kɛɔ akɛ: “Yehowa miihi mɔ ni lakaa mɛi, shi mɔ ni ja lɛ, lɛ ekɛbɔɔ naanyo.”—Abɛi 3:32, NWT.\nBe ko lɛ, Karina ni eye afii 20 lɛ tɔ̃ mla, ejaakɛ ewo elɔle foi fe nine, ni no hewɔ lɛ ahã ewo nyɔmɔ ko. Eka akɛ ekɛ wolo ni akɛhã lɛ be ni etɔ̃ nakai mla lɛ baatee epapa, shi sɛɛ mli lɛ epapa na. Karina kɛɛ akɛ: “Aaafee afi sɛɛ lɛ, mipapa na wolo lɛ ni migbɛ́i yɛ nɔ. Enɛ kɛ mi wo sane mli waa diɛŋtsɛ!”\nMɛni ekase? Karina wie akɛ: “Kɛji otɔ̃ ni okɛtee lɛ, no moŋ fiteɔ sane lɛ kwraa. Sɛɛ mli lɛ ebaaje kpo, ni oyeŋ ohe!”\nBiblia lɛ kɛɔ akɛ: “Wɔ fɛɛ wɔtɔ̃ɔ babaoo.” (Yakobo 3:2) Taakɛ wɔna lɛ, kɛ́ okpɛlɛ otɔmɔ nɔ, ni ofee nakai amrɔ nɔŋŋ lɛ, no tsɔɔ akɛ obaa ohe shi, ni ohiɛ kã shi.\nNo sɛɛ lɛ, esa akɛ okase nii kɛjɛ otɔmɔ lɛ mli. Oblayoo ko ni atsɛɔ lɛ Vera lɛ wie akɛ: “Be fɛɛ be ni matɔ̃ lɛ, mibɔɔ mɔdɛŋ akɛ makase nɔ ko kɛjɛ mli, koni no aye abua mi ni mafee gbɔmɔ kpakpa, kɛkɛ lɛ be kroko lɛ manyɛ matsu shihilɛ ni tamɔ nakai lɛ he nii jogbaŋŋ.” Hã wɔkwɛ gbɛ nɔ ni obaatsɔ ofee nakai.\nOkɛ opapa baisko je kpo ni efite. Mɛni obaafee?\nKaakɛɛ opapa, ejaakɛ enaŋ.\nKɛɛmɔ opapa nɔ tuuntu ni ba.\nKɛɛmɔ opapa nɔ ni ba, shi shwa mɔ kroko.\nObɔɔɔ mɔdɛŋ yɛ skul kaa ko mli, ejaakɛ okaseee nii. Mɛni obaafee?\nKɛɛmɔ akɛ kaa lɛ wa tsɔ.\nKpɛlɛmɔ nɔ akɛ okaseee nii hewɔ ni obɔɔɔ mɔdɛŋ lɛ.\nKɛɛmɔ akɛ tsɔɔlɔ lɛ sumɔɔɔ osane.\nKɛ́ okɛ ojwɛŋmɔ ma otsutsu tɔmɔi anɔ lɛ, ebafeɔ tamɔ oodraivi lɔle, ni yɛ nakai beiaŋ nɔŋŋ lɛ ookwɛ ashwishwɛ ni hãa onaa osɛɛgbɛ nii lɛ mli sɔŋŋ\nKwɛmɔ shihilɛi enyɔ ni tsɔ hiɛ lɛ ekoŋŋ, ni oŋɔ lɛ akɛ yɛ klɛŋklɛŋ nɔ lɛ mli lɛ, bo ji opapa, ni yɛ nɔ ni ji enyɔ lɛ mli lɛ, bo ji otsɔɔlɔ lɛ. Te obaanu he ohã tɛŋŋ kɛ́ obi loo oskulnyo kpɛlɛ etɔmɔi anɔ amrɔ nɔŋŋ? Te obaanu he ohã tɛŋŋ kɛ́ amɛtsimɔ amɛtɔmɔi anɔ?\nAmrɔ nɛɛ, susumɔ tɔmɔ ko ni otɔ̃ yɛ afi ni ho lɛ mli lɛ he, koni ohã sanebimɔi ni nyiɛ sɛɛ nɛɛ ahetoo.\nMɛɛ tɔmɔ otɔ̃? Te otsu he nii ohã tɛŋŋ?\nMishwa mɔ kroko.\nMikpɛlɛ tɔmɔ lɛ nɔ amrɔ nɔŋŋ.\nKɛ́ no mli lɛ okpɛlɛɛɛ tɔmɔ lɛ nɔ lɛ, sɛɛ mli lɛ te onu he ohã tɛŋŋ?\nMinu he akɛ mije mli sɔkee—nɔ ko baaa!\nMinu he akɛ kulɛ esa akɛ mawie anɔkwale.\nMɛɛ gbɛ nɔ kulɛ obaanyɛ otsu sane lɛ he nii jogbaŋŋ?\nMɛni okase kɛjɛ otɔmɔ lɛ mli?\nMɛni hewɔ ewa kɛhã mɛi komɛi akɛ amɛbaakpɛlɛ amɛtɔmɔi anɔ lɛ?\nKɛ́ be fɛɛ be lɛ, osumɔɔ akɛ otsimɔ otɔmɔi anɔ lɛ, mɛɛ susumɔ mɛi baaná yɛ ohe? Shi kɛ́ okpɛlɛɔ otɔmɔi anɔ amrɔ nɔŋŋ lɛ, mɛɛ susumɔ amɛbaaná yɛ ohe?—Luka 16:10.\nYɛ nyɔji 12 ni baa lɛ mli lɛ, kɛ́ otɔ̃ lɛ, te obaatsu he nii ohã tɛŋŋ?


Rebeka ni Awie Ehe yɛ Biblia lɛ mli lɛ Yɛ Hemɔkɛyeli yɛ Nyɔŋmɔ Mli (1 Mose 24:58)\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Batak (Toba) Bicol Bislama Blɔfo Bulgaria Cambodia Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chiyao Cibemba Cinyanja Croatia Czech Dangme Denmark Drehu Dutch Efik Estonia Ewe Fiji Finland French Ga Georgia Germany Greenland Guarani Gun Haitian Creole Hausa Hebri Hela Hiligaynon Hungary Iceland Igbo Iloko Indonesia Isoko Italia Japan Javanese Kamba Kazakh Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Macua Malagasy Malta Mam Mambwe-Lungu Marshallese Mauritia Creole Maya Myanmar Nahuatl (Northern Puebla) Ndebele Ndebele (Zimbabwe) Ndonga Nias Niue Norway Nyaneka Nzema Ossetia Otetela Papiamento (Aruba) Papiamento (Curaçao) Persia Pohnpei Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Samoa Sango Sena Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tatar Tetun Dili Thailand Tiv Tojolabal Tok Pisin Tshiluba Tshwa Tsonga Turkey Tuvalu Twi Tzotzil Ukrain Umbundu Venda Vietnam Wallis Waray-Waray Xhosa Yoruba Zulu\nKASEMƆ AMƐHEMƆKƐYELI LƐ | REBEKA\nREBEKA wó ehiɛ nɔ ekwɛ bɔ ni shikpɔŋ lɛ yɔɔ dokoidokoi lɛ, be ni hulu lɛ nyɔɔ shi lɛ. Amrɔ nɛɛ amɛye otsii saŋŋ yɛ gbɛfãa lɛ mli, no hewɔ lɛ, bɔ ni yoma ni eta nɔ lɛ kɛ lɛ shimɔɔ shi lɛ jeee naagba tsɔ kɛhã lɛ dɔŋŋ. Amɛkɛ eshĩa ni yɔɔ Haran lɛ teŋ ejɛkɛ waa. Ebaanyɛ eba akɛ enaŋ eweku lɛ dɔŋŋ. Bɔ fɛɛ bɔ ni fee lɛ, ebaabi ehe saji yɛ bɔ ni ewɔsɛɛ baaji ahã lɛ he—titri lɛ akɛni amɛmiihe amɛshɛ he ni amɛyaa lɛ hewɔ.\nGbɛfalɔi lɛ enyiɛ saŋŋ, ni amrɔ nɛɛ amɛshɛ he ko ni atsɛɔ jɛmɛ Negeb. (1 Mose 24:62) Eeenyɛ efee akɛ Rebeka na tooi yɛ jɛmɛ. Ekolɛ bɔ ni jɛmɛ shikpɔŋ lɛ shikãmɔ yɔɔ hewɔ lɛ, anyɛŋ aye okwaa tsɔ yɛ jɛmɛ, shi jwɛi kwɛ̃ɔ yɛ jɛmɛ bɔ ni sa kɛhã kooloo lɛɛ. Maŋ nɛɛ ji he ko ni nuu ni hiɛ efã ni nyiɛ ehiɛ yɛ gbɛfãa lɛ mli lɛ le waa. Ehiɛ miishɛɛ sane kɛhã enuŋtsɔ lɛ—akɛ Rebeka miiba ebatsɔ Isak ŋa! Ekolɛ Rebeka baasusu bɔ ni shihilɛ lɛ baaji yɛ he ni eyaa lɛ he. Te Isak, ni ji nuu ni eyaa ekɛyahi shi lɛ kɛ lɛ baaye ahã tɛŋŋ? Amɛkɛ amɛhe ekpeko po dã! Ani Isak baaná ehe miishɛɛ kɛ ena lɛ? Ni te lɛ hu ebaanu he ehã tɛŋŋ kɛ ena Isak?\nŊmɛnɛ lɛ, yɛ je lɛŋ hei babaoo lɛ, kɛ́ amɛnu akɛ afeɔ gbãla ahãa mɔ lɛ, ekolɛ amɛhiɛ baafee amɛ yaa. Shi yɛ hei krokomɛi lɛ enɛ ji nɔ ko ni afeɔ waa. Ekɔɔɔ he ko he ni ojɛ lɛ, obaakpɛlɛ nɔ akɛ Rebeka miiya he ko ni eleee kwraa. Eyɛ faŋŋ akɛ eji yoo ni yɔɔ ekãa kɛ hemɔkɛyeli waa. Sui nɛɛ ahe baahia wɔ kɛ́ tsakemɔ ko ba yɛ wɔshihilɛ mli. Rebeka hemɔkɛyeli lɛ hã ana akɛ eyɛ sui kpakpai krokomɛi hu, ni enɛɛmɛi ji sui ni efɔɔɔ kaa.\n‘MAYƐ NU LƐ EKO MAHÃ OYOMAI LƐ HU’\nTsakemɔ kpele ni ba Rebeka shihilɛ mli lɛ je shishi be ni efee nɔ ko ni ebuuu lɛ akɛ eji nɔ ko tsɔ lɛ. Eda yɛ Haran, ni ji maŋtiase ko ni yɔɔ Mesopotamia lɛ mli, loo he ko ni bɛŋkɛ jɛmɛ. Esoro efɔlɔi yɛ mɛi babaoo ni yɔɔ Haran lɛ he. Amɛjáaa nyɔŋtsere nyɔŋmɔ ni atsɛɔ lɛ Sin lɛ. Moŋ lɛ, Yehowa ji amɛ-Nyɔŋmɔ.—1 Mose 24:50.\nRebeka ji oblayoo ni he yɔɔ fɛo waa, ni yɔɔ sui kpakpai. Esheɔ Nyɔŋmɔ gbeyei, ni ebaa ejeŋ jogbaŋŋ. Eweku lɛ yɛ nii bɔ ni sa, hewɔ lɛ amɛyɛ tsuji, shi ahiɛɛɛ lɛ fɔfɔɔle; atsɔse lɛ ni etsu nii waa. Taakɛ yei pii ni hi shi yɛ nakai beiaŋ lɛ feɔ lɛ, Rebeka tsu nitsumɔi ni wa, tamɔ nu ni eyafoɔ ehãa eweku lɛ nɛkɛ. Kɛ́ gbɛkɛnaashi shɛ pɛ, ewo gbɛ́ ema ekɔŋ nɔ eeya nubu lɛ naa eyayɛ nu.—1 Mose 24:11, 15, 16.\nGbi ko gbɛkɛnaashi be ni ewo egbɛ́ lɛ obɔ lɛ, nuu ko ni hiɛ efã sha foi kɛyanina lɛ. Nuu lɛ kɛɛ lɛ akɛ: “Miikpao fai ni oha manu ogbɛ́ lɛ mli nu lɛ fioo!” Eyɛ mli akɛ nɔ ni nuu lɛ bi lɛ ji nɔ ko fioo moŋ, shi ejɛ heshibaa mli efee nakai! Rebeka na akɛ nuu lɛ efã gbɛ kakadaŋŋ. No hewɔ lɛ, oya nɔŋŋ kɛkɛ ni eba egbɛ́ lɛ shi kɛje ekɔŋ nɔ, ni ehã nuu lɛ nu nu ni mli ejɔ lɛ eko. Ena akɛ nuu lɛ hiɛ yomai nyɔŋma ní bumɔ shi yɛ he ko ni bɛŋkɛ he ni amɛdamɔ lɛ, shi nu bɛ amɛnunumɔnɔ lɛ mli. Rebeka yɔse akɛ nuu lɛ miikwɛ lɛ waa, ni lɛ hu eesumɔ ni efee nuu lɛ ejurɔ bɔ ni eeenyɛ. No hewɔ lɛ ekɛɛ nuu lɛ akɛ: “Mayɛ eko maha oyomai lɛ hu kɛyashi beyinɔ ni amɛaanu amɛgbe naa.”—1 Mose 24:17-19.\nKadimɔ akɛ Rebeka ekɛɛɛ akɛ ebaahã yomai nyɔŋma lɛ nu kɛkɛ ni amɛnu, shi ekɛɛ ebaahã amɛ kɛyashi amɛaanu amɛgbe naa. Kɛ́ kumai miiye yoma waa lɛ, ebaanyɛ enu nu fe galɔŋi 21 (litai 95)! Kɛ́ kumai miiye yomai nyɔŋma lɛ fɛɛ waa lɛ, belɛ Rebeka eyatao ehe sane. Shi bɔ ni nibii anaa yakpa lɛ hãa wɔnaa akɛ, enyɛŋ eba lɛ akɛ kumai miiye yomai lɛ waa. * Shi ani Rebeka le lɛ nakai dani ekɛɛ ebaahã yomai lɛ nu lɛ? Dabi. Eeshwe waa ni efee nuu ni hiɛ efã ni eleee lɛ nɛɛ gbɔ, ekɔɔɔ he eko kɛ́ no baabi ni etsu nii waa. Nuu lɛ kpɛlɛ Rebeka nibimɔ lɛ nɔ. Kɛkɛ ni nuu lɛ ta gãa ebɔi lɛ kwɛmɔ, be ni ekɛ egbɛ́ lɛ yayɛɔ nu kɛbawoɔ nunumɔnɔ lɛ mli shii abɔ lɛ.—1 Mose 24:20, 21.\nRebeka tsuɔ nii waa, ni efeɔ gbɔ\nŊmɛnɛ lɛ, wɔbaanyɛ wɔkase nɔ ko ni sa waa kɛjɛ Rebeka nɔkwɛmɔnɔ lɛ mli. Wɔyɛ be ko ni ŋkomeŋfa ehe shi waa mli. Taakɛ agba afɔ̃ shi lɛ, mɛi etsɔmɔ “hesuɔlɔi,” ni amɛsumɔɔɔ ni amɛfeɔ nibii kɛyeɔ amɛbuaa mɛi krokomɛi. (2 Timoteo 3:1-5) Kristofoi ni sumɔɔɔ ni nakai su lɛ náa amɛnɔ hewalɛ lɛ baanyɛ asusu Biblia mli sane ni kɔɔ nakai blema oblayoo ní tee nubu lɛ naa shii abɔ eyanu lɛ nɔkwɛmɔnɔ lɛ he.\nEka shi faŋŋ akɛ, Rebeka na akɛ nuu lɛ miikwɛ lɛ. Shi jwɛŋmɔ fɔŋ ko bɛ kwɛmɔ ni ekwɛɔ lɛ lɛ sɛɛ; etsɔɔ bɔ ni enaa ekpɛ ehe, kɛ bɔ ni emii eshɛ ehe kɛkɛ. Be ni Rebeka gbe naa lɛ, nuu lɛ ke lɛ nii—jwinei ni jara wala! Kɛkɛ ni nuu lɛ bi lɛ akɛ: “Namɔ bi jio? kɛɛmɔ mi ko! Ani wɔɔná gbɛ yɛ otsɛ we lɛ ni wɔyato jɛi?” Be ni egba nuu lɛ eweku lɛ he sane lɛ, nuu lɛ miishɛɛ lɛ teke nɔ. Ekolɛ akɛni lɛ hu emii eshɛ ehe hewɔ lɛ, ekɛfata he akɛ: “Wɔyɛ jwɛi kɛ kooloi aniyenii pii, ni gbɛ hu yɛ ni aaato jɛi”—enɛ ji nɔ ko ni sa waa, ejaakɛ no mli lɛ nuu lɛ kɛ mɛi krokomɛi nyiɛ. Kɛkɛ ni Rebeka sha foi ni eyagba enyɛ nibii ni tee nɔ lɛ fɛɛ.—1 Mose 24:22-28, 32.\nEyɛ faŋŋ akɛ, akɛ gbɔfeemɔ tsɔse Rebeka. Enɛ hu ji su ko ni miilaaje kwraa yɛ wɔbei nɛɛ amli—ni eji yiŋtoo kroko hu hewɔ ni esa akɛ wɔkase oblayoo ni mli jɔ nɛɛ hemɔkɛyeli lɛ. Esa akɛ hemɔkɛyeli ni wɔyɔɔ yɛ Nyɔŋmɔ mli lɛ ahã wɔfee mɛi gbɔ. Yehowa feɔ gbɔ, ejaakɛ emli hi hã mɔ fɛɛ mɔ, ni eesumɔ ni ejálɔi akase lɛ. Kɛ́ wɔfee mɛi gbɔ lɛ, wɔŋwɛi Tsɛ lɛ náa he miishɛɛ, kɛ́ ekolɛ mɛi lɛ nyɛɛɛ ato wɔ najiaŋ po.—Mateo 5:44-46; 1 Petro 4:9.\n‘YAAŊƆ YOO OBAHÃ MIBINUU LƐ’\nNamɔ ji nuu ni Rebeka kɛkpe yɛ nubu lɛ he lɛ? Eji Abraham tsulɔ, ni Abraham ji Rebeka nii nyɛminuu. No hewɔ lɛ, ahere nuu nɛɛ hiɛmɛɛ yɛ Rebeka tsɛ Betuel shĩa lɛ. Eeenyɛ efee akɛ atsɛɔ tsulɔ nɛɛ Eliezer. * Ahã lɛ niyenii, shi ekpoo akɛ ebaaye, ejaakɛ eesumɔ ni etsu yiŋtoo hewɔ ni etee lɛ he nii dã. (1 Mose 24:31-33) Susumɔ bɔ ni Eliezer kɛ miishɛ baawie ehã, akɛni ena odaseyeli ni yɔɔ faŋŋ akɛ, Yehowa E-Nyɔŋmɔ miijɔɔ lɛ yɛ nitsumɔ ni he hiaa waa nɛɛ mli lɛ hewɔ. Mɛni hewɔ wɔwieɔ nakai?\nBo lɛ feemɔ bɔ ni Rebeka tsɛ Betuel, kɛ Laban, ni ji Rebeka nyɛminuu lɛ eka amɛtoi ni amɛmiibo Eliezer toi lɛ he mfoniri okwɛ. Ekɛɛ amɛ akɛ Yehowa ejɔɔ Abraham waa yɛ Kanaan, ni akɛ, Abraham kɛ Sara efɔ binuu, Isak, mɔ ni baafee Abraham gboshiniyelɔ lɛ. Abraham kɛ nitsumɔ ko ni he hiaa waa ewo etsulɔ nɛɛ dɛŋ, no ji: Eyatao ŋa yɛ Abraham wekumɛi ni yɔɔ Haran lɛ ateŋ ebahã Isak.—1 Mose 24:34-38.\nAbraham hã Eliezer kã lɛ kitã akɛ eŋɔŋ Kanaan yoo ko ehãŋ Isak. Mɛni hewɔ? Ejaakɛ Kanaanbii lɛ ebuuu Yehowa Nyɔŋmɔ, ni asaŋ amɛjáaa lɛ. Abraham le akɛ, Yehowa eto akɛ ebaakpãtã Kanaanbii lɛ ahiɛ yɛ amɛnifɔjianii lɛ hewɔ. Abraham sumɔɔɔ ni ebinuu Isak, ni esumɔɔ lɛ waa lɛ kɛ Kanaanbii lɛ sharaa loo ekaseɔ amɛjeŋba ni ekpɔtɔ lɛ. Ele hu akɛ ebi lɛ baatsu yiŋtoo pɔtɛɛ ko he nii koni Nyɔŋmɔ shiwoi lɛ aba mli.—1 Mose 15:16; 17:19; 24:2-4.\nEliezer tee nɔ egba Betuel kɛ Laban akɛ, be ni eshɛ nubu ni bɛŋkɛ Haran lɛ he lɛ, esɔle ehã Yehowa Nyɔŋmɔ. Ni tsɔɔ akɛ ebi Yehowa koni lɛ ehala yoo ehã Isak akɛ eŋa. Yɛɛ mɛɛ gbɛ nɔ? Eliezer bi Nyɔŋmɔ koni ehã yoo ni Lɛ etaoɔ akɛ etsɔ Isak ŋa lɛ aba nubu lɛ he. Ni efee mɔ ni kɛ́ ebi lɛ nu lɛ, ebaajɛ esumɔ mli ehã lɛ kɛ eyomai lɛ fɛɛ. (1 Mose 24:12-14) Ni mɛɛ yoo fee nakai? Rebeka! Bo lɛ susumɔ bɔ ni Rebeka baanu he ehã kɛji nɔ ni Eliezer kɛɔ eshĩabii lɛ fo etoi naa lɛ he okwɛ!\nBetuel kɛ Laban fɛɛ nya Eliezer sane lɛ he waa. Amɛkɛɛ akɛ: “Yehowa ŋɔɔ sane nɛɛ jɛ.” Taakɛ eji yɛ amɛkusum naa lɛ, amɛfee kpaŋmɔ kɛma nɔ mi akɛ, amɛkpɛlɛ nɔ akɛ amɛkɛ Rebeka baahã Isak gbãla. (1 Mose 24:50-54) Shi ani no tsɔɔ akɛ Rebeka bɛ naabu yɛ sane lɛ mli?\nOtsii komɛi ni tsɔ hiɛ lɛ, Eliezer kɛ Abraham gba enɛ he sane, ni ebi lɛ akɛ: “Ni kɛ́ yoo lɛ sumɔɔɔ ni ekɛ mi aba hu?” Ni Abraham kɛɛ lɛ akɛ: “No lɛ obaaye ohe kɛje kitã ni okã mi lɛ shishi.” (1 Mose 24:39, 41, NWT) Yɛ Betuel shĩa lɛ hu lɛ, oblayoo lɛ yɛ hegbɛ ni etsɔɔ esusumɔ. Be ni Eliezer na akɛ nibii etee lɛ jogbaŋŋ lɛ, emii shɛ ehe aahu akɛ ebi koni ahã ekɛ Rebeka ashi kɛya Kanaan enɔ jetsɛremɔ nɔŋŋ. Shi Rebeka wekumɛi lɛ hu miitao ni ekɛ amɛ ahi shi gbii nyɔŋma ko dã. Naagbee lɛ, amɛmu sane lɛ naa amɛkɛɛ: “Wɔtsɛ oblayoo lɛ, ni wɔbi edaaŋ gbee.”—1 Mose 24:57.\nBe eshɛ ni Rebeka kɛbaakpɛ yiŋ ni he hiaa fe fɛɛ yɛ eshihilɛ mli. Mɛni ebaakɛɛ? Ani ekɛ nɔ ni etsɛ kɛ enyɛmi nuu lɛ wie lɛ baajie enaa koni akɛ lɛ akaya he ko ni eleee? Aloo ebaabu enɛ akɛ hegbɛ ni ená ni ekɛbaafĩ Yehowa yiŋtoo sɛɛ? Hetoo ni ehã lɛ hã ana bɔ ni enaa tsakemɔ kpele ni baaba eshihilɛ mli lɛ ehãa. Ekɛɛ akɛ: “Hɛɛ, maya.”—1 Mose 24:58 NWT.\nMɛɛ su kpakpa po nɛ! Ekolɛ esoro bɔ ni atoɔ gbalashihilɛ he gbɛjianɔ yɛ he ni wɔyɔɔ lɛ moŋ, shi wɔbaanyɛ wɔkase nibii babaoo yɛ nɔ ni Rebeka fee lɛ mli. Nɔ titri ni kã etsui nɔ ji, ni efee nɔ ni Yehowa Nyɔŋmɔ sumɔɔ, shi jeee nɔ ni lɛ esumɔɔ. Nyɔŋmɔ Wiemɔ lɛ kɛ gbɛtsɔɔmɔ ni fe fɛɛ yɛ gbalashihilɛ he lɛ hãa—etsɔɔ bɔ abaafee aná hefatalɔ kpakpa kɛ bɔ ni abaafee atsɔ wu loo ŋa kpakpa. (2 Korintobii 6:14, 15; Efesobii 5:28-33) Ehi jogbaŋŋ akɛ wɔbaakase Rebeka nɔkwɛmɔnɔ lɛ, ni wɔfee nibii ni Nyɔŋmɔ sumɔɔ.\n‘MƐƐ NUU NYIƐ JƐMƐ LƐ?’\nBetuel weku lɛ jɔɔ Rebeka ní amɛsumɔɔ esane waa lɛ. Kɛkɛ ni Debora, ni ji yoo ni kwɛ lɛ yɛ egbekɛbiiashi lɛ, kɛ tsuji yei komɛi fata ehe ni amɛ kɛ Eliezer kɛ emɛi lɛ yiŋ amɛtee. (1 Mose 24:59-61; 35:8) Onaa kɛ onaaa nɛɛ nɔŋŋ lɛ, amɛtswa Haran amɛfɔ̃ amɛsɛɛ momo. Gbɛ lɛ jekɛ waa, aaafee kilomitai 800 loo nɔ, ni ehe amɛ aaafee otsii etɛ. Eka shi faŋŋ akɛ, amɛnáaa gbɛfãa lɛ mlɛo. Rebeka ena yomai aahu, shi wɔnyɛŋ wɔkɛɛ akɛ eta yoma nɔ shii abɔ. Biblia lɛ wieɔ eweku lɛ he akɛ amɛji tookwɛlɔi, shi jeee jarayelɔi ni taa yomai anɔ kɛfãa gbɛ. (1 Mose 29:10) Bei pii lɛ, kɛ́ mɛi ni efɔɔɔ yoma nɔ tamɔ lɛ yata eko nɔ be kukuoo po lɛ, amɛwieɔ akɛ amɛhe ejɔɔɔ amɛ!\nBɔ fɛɛ bɔ ni sane lɛ ji hã lɛ, Rebeka gbalaaa ejwɛŋmɔ kɛyaaa nibii ni eshi yɛ sɛɛ lɛ anɔ, ni eka shi faŋŋ akɛ ebi Eliezer nibii babaoo ni kɔɔ Isak kɛ eweku lɛ he. Bo lɛ feemɔ nuumo nɛɛ ní ekɛ Rebeka ta la he gbɛkɛ, ní eegba lɛ shi ni Yehowa ewo Abraham lɛ he mfoniri okwɛ. Nyɔŋmɔ baatsɔ mɔ ko ni jɛ Abraham weku lɛ mli lɛ nɔ ejɔɔ adesai fɛɛ. Susumɔ miishɛɛ ni Rebeka baaná be ni eyɔse akɛ Yehowa shiwoo lɛ baaba mli kɛtsɔ Isak, ni ji mɔ ni baatsɔ ewu lɛ nɔ—ni tsɔɔ akɛ kɛtsɔ lɛ hu enɔ—lɛ he okwɛ!—1 Mose 22:15-18.\nRebeka jie heshibaa ni ekaaa ni nɔ bɛ kpo\nNaagbee lɛ, gbi ni sane ni wɔwie he yɛ shishijee lɛ bashɛ. Be ni amɛshɛ Negeb, ni duŋ bɔi woo lɛ, Rebeka na nuu ko nyiɛ ŋa lɛ nɔ. Etamɔ mɔ ko ni miishwie eyiŋ. Ŋmalɛ lɛ hãa wɔleɔ akɛ, ‘Rebeka je yoma lɛ nɔ eyi shi oya,’—ekolɛ emɛɛɛ po ni yoma lɛ akoto shi dã—kɛkɛ ni ebi mɔ ni kɛ lɛ nyiɛ lɛ akɛ: ‘Mɛɛ nuu nyiɛ ŋa lɛŋ ekɛ wɔ abakpe nɛɛ?’ Be ni ená ele akɛ Isak ni lɛ, ekɛ ehiɛhaanɔ lɛ ha ehiɛ. (1 Mose 24:62-65) Mɛni hewɔ? Eka shi faŋŋ akɛ no tsɔɔ bulɛ ni eyɔɔ kɛhã mɔ ni baatsɔ ewu lɛ. Ekolɛ mɛi komɛi baasusu akɛ blema ni mɛi baa amɛhe shi nakai. Shi hii kɛ yei fɛɛ baanyɛ akase Rebeka heshibaa lɛ, ejaakɛ nakai su lɛ he miihia wɔ fɛɛ.\nIsak, ni no mli lɛ eye aaafee afii 40 lɛ, miiye enyɛ Sara ní gbo aaafee afii etɛ lɛ gbele lɛ he awerɛho lolo. Belɛ wɔbaanyɛ wɔmu sane naa akɛ, Isak ji nuu ni sumɔɔ gbɔmɔ. Mɛɛ jɔɔmɔ po eji nɛkɛ akɛ akɛ yoo ni tsuɔ nii waa, ni le gbɔfeemɔ, ni baa ehe shi lɛ baahã nuu ni tamɔ nɛkɛ! Te nibii tee lɛ tɛŋŋ kɛhã amɛyi enyɔ lɛ? Biblia lɛ fo lɛ kuku akɛ: “[Isak] sumɔ lɛ.”—1 Mose 24:67; 26:8.\nEyɛ mli akɛ sane nɛɛ ba aaafee afii 3,900 moŋ nɛ, shi ewaaa akɛ wɔ hu wɔbaasumɔ Rebeka sane. Kɛ́ wɔsusu ekãa ni eyɔɔ, bɔ ni etsuɔ nii waa, bɔ ni efeɔ gbɔ, kɛ bɔ ni ebaa ehe shi lɛ he lɛ, wɔmii shɛɔ wɔhe waa! Esa akɛ wɔteŋ mɔ fɛɛ mɔ—gbekebii kɛ onukpai, hii kɛ yei, gbalashihilɛ mli bii kɛ oshijafoi fɛɛ—abɔ mɔdɛŋ akase ehemɔkɛyeli lɛ!\n^ kk. 10 No mli lɛ je miihe ana momo. Nɔ ko bɛ amaniɛbɔɔ lɛ mli ni tsɔɔ akɛ nitsumɔ lɛ hã Rebeka ye ŋmɛlɛtswai abɔ yɛ nubu lɛ he. Nɔ ko hu etsɔɔɔ akɛ be ni egbeɔ naa lɛ eweku lɛ ewɔ, loo akɛ, mɔ ko ba ebakwɛ akɛ mɛni hewɔ ni etsɛ waa nakai lɛ.\n^ kk. 15 Atsĩii Eliezer gbɛ́i ta yɛ biɛ, shi eeenyɛ efee akɛ lɛ ji tsulɔ ni awieɔ ehe lɛ. Be ko lɛ, kulɛ Abraham to akɛ kɛ́ eba lɛ akɛ efɔɔɔ lɛ, ekɛ egboshinii fɛɛ baahã Eliezer, no hewɔ lɛ eyɛ faŋŋ akɛ lɛ ji Abraham tsuji lɛ fɛɛ anukpa kɛ mɔ ni emuɔ efɔ̃ɔ enɔ waa. Ni nakai ji bɔ ni awie tsulɔ ni yɔɔ amaniɛbɔɔ nɛɛ mli lɛ he.—1 Mose 15:2; 24:2-4.\nKɛmaje Mɔ Ko Kɛmaje Mɔ Ko “Hɛɛ, Maya”


Jamɔ kɛ Shika: Mɛɛ Jamɔ Obaanyɛ Okɛ Ohe Afɔ̃ Enɔ?\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Fiji Finland French Ga Garifuna Georgia Germany Guarani Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kazakh Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korea Latvia Lingala Lithuania Luo Macedonia Macua Malagasy Maya Mazatec (Huautla) Mixe (North Central) Mizo Moore Myanmar Nahuatl (Northern Puebla) Ndebele (Zimbabwe) Ngabere Norway Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Runyankore Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Thailand Tigrinya Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Uruund Vietnam Wayuunaiki Xhosa Yoruba Zapotec (Isthmus) Zulu\nTe Onaa Jamɔ Ohaa Tɛŋŋ yɛ Shika Gbɛfaŋ?\nNo mli lɛ, Estelle * ni yɔɔ bii kpawo lɛ kɛ ebii lɛ yaa sɔlemɔ daa. Ekɛɛ akɛ: “Mikɛ osɔfo lɛ wie akɛ miisumɔ ni makase Biblia lɛ.” Kɛlɛ, osɔfo lɛ emiii nɔ akɛ ebaatsɔɔ lɛ. Enɛ ha Estelle kpa sɔlemɔ lɛ yaa. Ekɛfata he akɛ: “Sɔlemɔ lɛŋ onukpai lɛ ŋma mi wolo amɛkɛɛ, kɛ́ minyɛɛɛ maba sɔlemɔ lɛ po lɛ, mikɛ shika lɛ amaje kɛkɛ. Mikɛɛ mihe akɛ, ‘Kɛ́ miyaaa sɔlemɔ po lɛ, egbaaa amɛnaa; mishika lɛ pɛ ji nɔ ni amɛtaoɔ.’”\nAngelina, yoo ko ni nyaa jamɔ he waa lɛ kɛɛ akɛ: “He ni miyaa sɔlemɔ yɛ lɛ, akɛ tsɛŋsi ni akɛheɔ shika lɛ foɔ shi shii etɛ sɔŋŋ beni afeɔ sɔlemɔ lɛ, ni akpaa gbɛ akɛ be fɛɛ be ni akɛbaaho lɛ, esa akɛ wɔkɛ shika awo mli. Daa nɛɛ, amɛmiibi shika. Mikɛɛ mihe akɛ, ‘Amɛbɛ Nyɔŋmɔ mumɔ lɛ.’”\nAni jamɔi ni yɔɔ he ni oyɔɔ lɛ tsɔɔ gbɛ tɛ̃ɛ loo ŋaa gbɛi anɔ amɛnyɛɔ mɛi anɔ kɛheɔ shika? Ani enɛ kɛ nɔ ni Biblia lɛ tsɔɔ lɛ kpãa gbee?\nMƐNI BIBLIA LƐ TSƆƆ?\nYesu, mɔ ni to Kristofoi Ajamɔ lɛ shishi lɛ kɛɛ akɛ: “Yaka nyɛná, yaka nyɛŋɔhaa!” (Mateo 10:8) Biblia mli saji lɛ ahe hiaa waa bɔ ni esaaa akɛ ahɔ̃ɔ, shi moŋ aha mɔ fɛɛ mɔ ni taoɔ eko lɛ nine ashɛ nɔ yaka.\nMɛɛ gbɛ nɔ mra beaŋ Kristofoi lɛ tsɔ amɛná shika kɛtsu asafo lɛ hiamɔ nii ahe nii?\n‘Mɔ fɛɛ mɔ ha bɔ ni ekpɛ mli momo yɛ etsui mli, ni ejɛɛɛ ŋkɔmɔyeli aloo fimɔ mli, ejaakɛ tsuijurɔnaa halɔ Nyɔŋmɔ sumɔɔ.’ (2 Korintobii 9:7) Bɔfo Paulo wie akɛ: “Beni afee ní wɔkatsɔ jatsu wɔmiiha nyɛteŋ mɔ ko hewɔ lɛ nyɔŋ kɛ shwane fɛɛ wɔmiitsu nii, ni wɔsaa wɔmiijaje Nyɔŋmɔ sanekpakpa lɛ wɔmiitsɔɔ nyɛ.” (1 Tesalonikabii 2:9) Paulo tsu nii akɛ buufeelɔ koni ekɛkwɛ ehe yɛ esɔɔmɔ nitsumɔ lɛ mli.—Bɔfoi lɛ Asaji 18:2, 3.\nNI YEHOWA ODASEFOI HU?\nYehowa Odasefoi fɔɔ kpee yɛ tsũi ni bɛ haŋtsii ni atsɛɔ lɛ Maŋtsɛyeli Asai lɛ amli. Mɛɛ gbɛ nɔ amɛtsɔɔ amɛnáa shika kɛtsuɔ asafo lɛ hiamɔ nii ahe nii? Amɛkɛ plɛtei efooo shi yɛ asafoŋbii lɛ ahiɛ kɛheee shika, ni amɛjaraaa wolo kotokui hu kɛbalaaa shika. Moŋ lɛ, mɔ fɛɛ mɔ ni hiɛ sɔɔ nitsumɔ lɛ baanyɛ ajɛ hiɛshikamɔ mli ekɛ shika awo oniatsumɔ adeka ni yɔɔ Maŋtsɛyeli Asa lɛ nɔ lɛ mli.\nMɛɛ gbɛ nɔ esa akɛ atsɔ aná shika kɛtsu jamɔŋ hiamɔ nii ahe nii?\nAnɔkwa, afiteɔ shika babaoo kɛkalaa wolo tɛtrɛɛ nɛɛ ni akɛmajeɔ. Kɛlɛ, onaaa ni aatswa adafi kɛmiitao shika loo aabala shika yɛ gbɛ ko kwraa nɔ. Nɔ ni agbalaa jwɛŋmɔ kɛyaa nɔ titri ji Biblia mli anɔkwale lɛ gbɛɛ kɛ shwãmɔ.\nTe osusuɔ tɛŋŋ: Aso yiŋtoo ni akɛto gbɛjianɔ nɛɛ kɛ Yesu wiemɔi lɛ, kɛ mra beaŋ Kristofoi lɛ anɔkwɛmɔnɔ lɛ kpãaa gbee?\n^ kk. 2 Atsake gbɛ́i lɛ ekomɛi yɛ saji nɛɛ amli.\nKɛmaje Mɔ Ko Kɛmaje Mɔ Ko Te Onaa Jamɔ Ohaa Tɛŋŋ yɛ Shika Gbɛfaŋ?


Biblia Lɛ—Wolo ni Jɛ Nyɔŋmɔ Ŋɔɔ | Biblia lɛ Tsɔɔ\nBiblia Lɛ—Wolo ni Jɛ Nyɔŋmɔ Ŋɔɔ\nEsoro Biblia lɛ yɛ woji krokomɛi ahe yɛ mɛɛ gbɛ̀i anɔ?\nMɛɛ gbɛ nɔ Biblia lɛ baanyɛ aye abua bo koni odamɔ bo diɛŋtsɛ onaagbai anaa?\nMɛni hewɔ obaanyɛ okɛ ohe afɔ̃ gbalɛi ni aŋmala yɛ Biblia lɛ mli lɛ anɔ lɛ?\n1, 2. Biblia lɛ ji nikeenii ko ni jɛ Nyɔŋmɔ ŋɔɔ ni haa mɔ mii shɛɔ ehe yɛ mɛɛ gbɛ̀i anɔ?\nANI okaiɔ be ko ní onine shɛ nikeenii fɛfɛo ko nɔ kɛjɛ onaanyo ko ni osumɔɔ esane waa lɛ ŋɔɔ? Eka shi faŋŋ akɛ nakai nikeenii lɛ haaa omii ashɛ ohe kɛkɛ, shi moŋ eha otsui hu nyɔ omli jogbaŋŋ. Yɛ anɔkwale mli lɛ, nikeenii lɛ kɛɔ bo nɔ ko yɛ nikelɔ lɛ he—ákɛ ebuɔ naanyobɔɔ ni kã okɛ lɛ teŋ lɛ waa. Ŋwanejee ko bɛ he akɛ oda onaanyo lɛ shi yɛ enikeenii ni tsɔɔ mɔ hesusumɔ lɛ hewɔ.\n2 Biblia lɛ ji nikeenii ni jɛ Nyɔŋmɔ ŋɔɔ, eji nikeenii ko ni wɔbaanyɛ wɔda shi yɛ he lɛɛlɛŋ. Nɛkɛ wolo ni yɔɔ srɔto nɛɛ jieɔ nibii ni kulɛ wɔnyɛŋ wɔle lɛ akpo. Ákɛ nɔkwɛmɔnɔ lɛ, egbaa wɔ bɔ ni fee ni abɔ ŋwɛi kɛ emli ŋulamii lɛ, shikpɔŋ lɛ, kɛ klɛŋklɛŋ nuu kɛ yoo lɛ ahe saji. Shishitoo mlai ni anyɛɔ akɛ he fɔ̃ɔ nɔ, ní baanyɛ aye abua wɔ koni wɔnyɛ wɔdamɔ shihilɛ mli naagbai kɛ yeyeeyefeemɔi anaa yɛ Biblia lɛ mli. Etsɔɔ bɔ ni Nyɔŋmɔ baatsu eyiŋtoo he nii ní ekɛ shihilɛ kpakpa aba shikpɔŋ nɔ lɛ mli. Mɛɛ nikeenii po ni haa mɔ mii shɛɔ ehe Biblia lɛ ji nɛkɛ!\n3. Anɔkwale ni eji akɛ Yehowa kɛ Biblia lɛ eha wɔ lɛ tsɔɔ wɔ mɛni yɛ ehe, ni mɛni hewɔ enɛ haa mɔ tsui nyɔɔ emli lɛ?\n3 Biblia lɛ ji nikeenii ko hu ni haa mɔ tsui nyɔɔ emli, ejaakɛ ejieɔ nibii komɛi akpo yɛ Mɔ ni kɛha ni ji Yehowa Nyɔŋmɔ lɛ he. Anɔkwale ni eji akɛ ekɛ wolo ni tamɔ nɛkɛ eha lɛ maa nɔ mi akɛ eesumɔ ni wɔle lɛ jogbaŋŋ kɛmɔ shi. Yɛ anɔkwale mli lɛ, Biblia lɛ baanyɛ aye abua bo koni onyɛ obɛŋkɛ Yehowa.\n4. Mɛni onáa he miishɛɛ yɛ bɔ ni aja Biblia lɛ aha lɛ he?\n4 Mɛi pii yɛ Biblia lɛ eko, ni ekolɛ bo hu oyɛ eko. Ákala Biblia muu lɛ fɛɛ loo efãi komɛi yɛ wiemɔi ni fa fe 2,300 mli, no hewɔ lɛ, je lɛŋ gbɔmɛi fɛɛ ayifalɛ mli 100 mlijaa 90 yɛ eko. Kɛji akɛ aja mli lɛ, daa otsi lɛ ajaa Bibliai ni fa fe akpekpe kome! Ákala Biblia muu lɛ fɛɛ loo efãi komɛi akpekpei akpei abɔ. Eji anɔkwale akɛ, wolo ko bɛ ni tamɔ Biblia lɛ.\nAyɛ “New World Translation of the Holy Scriptures” lɛ yɛ wiemɔi babaoo mli\n5. Biblia lɛ “jɛ Nyɔŋmɔ Mumɔ lɛŋ” yɛ mɛɛ gbɛ nɔ?\n5 Kɛfata he lɛ, Biblia lɛ “jɛ Nyɔŋmɔ Mumɔ lɛŋ.” (2 Timoteo 3:16) Yɛ mɛɛ gbɛ nɔ? Biblia lɛ diɛŋtsɛ haa hetoo akɛ: “Mumɔ krɔŋkrɔŋ lɛ tsirɛɔ Nyɔŋmɔ gbɔmɛi krɔŋkrɔŋi lɛ ni amɛwieɔ.” (2 Petro 1:21) Ákɛ nɔkwɛmɔnɔ lɛ: Ekolɛ nitsumɔtsɛ ko baaha woloŋmalɔ ko aŋma wolo aha lɛ. Susumɔi kɛ gbɛtsɔɔmɔi ni yɔɔ wolo lɛ mli lɛ ji nitsumɔtsɛ lɛ nɔ̃. No hewɔ lɛ, wolo lɛ ji enɔ̃ diɛŋtsɛ, jeee woloŋmalɔ lɛ nɔ̃. Yɛ gbɛ ni tamɔ nakai nɔŋŋ nɔ lɛ, Nyɔŋmɔ shɛɛ sane ji nɔ ni yɔɔ Biblia lɛ mli, jeee hii ni ŋmala amɛshwie shi lɛ anɔ̃. No hewɔ lɛ, Biblia muu lɛ fɛɛ ji “Nyɔŋmɔ wiemɔ” diɛŋtsɛ.—1 Tesalonikabii 2:13.\nEKƐ EHE KPÃA GBEE, NI EJA HU\n6, 7. Mɛni hewɔ gbeekpamɔ ni yɔɔ Biblia mli saji lɛ ateŋ lɛ sa kadimɔ waa nakai lɛ?\n6 Akɛ nɔ ni fe afii 1,600 ŋma Biblia lɛ. Mɛi ni ŋma lɛ hi shi yɛ bei srɔtoi amli, ni amɛjɛ shihilɛi srɔtoi amli. Amɛteŋ mɛi komɛi ji okwaafoi, wolɛi, kɛ tookwɛlɔi. Mɛi krokomɛi hu ji gbalɔi, kojolɔi, kɛ maŋtsɛmɛi. Sanekpakpa ŋmalɔ Luka ji datrɛfonyo. Yɛ shihilɛi srɔtoi amli ni mɛi ni ŋma lɛ jɛ lɛ fɛɛ sɛɛ lɛ, Biblia lɛ kɛ ehe kpãa gbee kɛjɛ shishijee kɛyashi naagbee. *\n7 Biblia lɛ mli klɛŋklɛŋ wolo lɛ gbaa wɔ bɔ ni fee ni adesai anaagbai je shishi. Emli naagbee wolo lɛ tsɔɔ akɛ shikpɔŋ muu lɛ fɛɛ baatsɔ paradeiso, loo abɔɔ fɛfɛo. Saji ni yɔɔ Biblia lɛ mli lɛ fɛɛ wieɔ nibii ni tee nɔ afii akpei abɔ yɛ yinɔsane mli lɛ he, ni emli fã fɛɛ fã yeɔ ebuaa wɔ yɛ gbɛ ko nɔ koni wɔnu nɔ ni Nyɔŋmɔ yiŋtoo ji, kɛ gbɛ ni ebaatsɔ nɔ etsu he nii lɛ shishi. Bɔ ni Biblia lɛ mli saji kɛ amɛhe kpãa gbee ehaa lɛ yɛ naakpɛɛ, ni no ji nɔ ni wɔkpaa gbɛ kɛjɛɔ wolo ni jɛ Nyɔŋmɔ ŋɔɔ lɛ he.\n8. Okɛ nɔkwɛmɔnii ni tsɔɔ akɛ Biblia lɛ ja yɛ jeŋ nilee naa lɛ aha?\n8 Biblia lɛ ja yɛ jeŋ nilee naa. Nibii ni baaba yɛ wɔsɛɛ be mli kwraa lɛ po ahe saji yɛ mli. Ákɛ nɔkwɛmɔnɔ lɛ, akɛ mlai ni kɔɔ mɛi ni yeɔ tsɛŋemɔ helai ni ajieɔ amɛ kɛjɛɔ mɛi ateŋ kɛ nɔ ni kɔɔ hetsemɔ he lɛ ha blema Israelbii lɛ yɛ Mose Wolo ni Ji Etɛ lɛ mli, yɛ be mli ni maji ni bɔle Israel he lɛ leee saji nɛɛ ahe nɔ ko kwraa. Be mli ni ahiɛ susumɔi ni ejaaa yɛ bɔ ni shikpɔŋ lɛ su yɔɔ hã lɛ he lɛ, no mli lɛ Biblia lɛ ewie he momo akɛ eyɛ kokroo, loo kutruku. (Yesaia 40:22) Biblia lɛ wie yɛ gbɛ ni ja nɔ akɛ shikpɔŋ lɛ ‘tsotsoro shi, shi jeee yɛ nɔ ko nɔ.’ (Hiob 26:7) Eji anɔkwale akɛ Biblia lɛ jeee jeŋ nilee he nikasemɔ wolo. Shi kɛji akɛ eewie saji ni kɔɔ jeŋ nilee he lɛ, ewieɔ he yɛ gbɛ ni ja jogbaŋŋ nɔ. Ani enɛ jeee nɔ ni sa akɛ wɔkpa gbɛ yɛ wolo ni jɛ Nyɔŋmɔ ŋɔɔ lɛ he?\n9. (a) Mɛɛ gbɛ̀i anɔ Biblia lɛ haa anaa akɛ yinɔsane he saji ni ewieɔ lɛ ja ni anyɛɔ akɛhe fɔ̃ɔ nɔ? (b) Mɛni anɔkwa ni eŋmalɔi lɛ ye lɛ kɛɔ bo yɛ Biblia lɛ he?\n9 Biblia lɛ ja yɛ yinɔsane he saji hu amli, ni anyɛɔ akɛ he fɔ̃ɔ saji ni ewieɔ he lɛ anɔ. Ebɔɔ saji pɔtɛɛi ahe amaniɛ. Jeee gbɔmɛi agbɛi atã kɛkɛ etsĩɔ, shi moŋ ewieɔ wekutɔkpãa mli ni aŋkroaŋkroi lɛ jɛ lɛ hu he. * Nɔ ni tamɔɔɔ je lɛŋ yinɔsaneŋmalɔi ni bei pii lɛ amɛtsĩii amɛmaji lɛ anɔ kunim ni aye lɛ tã lɛ, Biblia ŋmalɔi lɛ ye anɔkwa ni amɛŋmala amɛ diɛŋtsɛ amɛfãtɔɔi kɛ amɛmaji lɛ anɔ kunim ni aye lɛ ahe saji amɛshwie shi. Ákɛ nɔkwɛmɔnɔ lɛ, Mose ni ji mɔ ni ŋma Biblia wolo ni ji Mose Wolo ni Ji Ejwɛ lɛ kpɛlɛ lɛ diɛŋtsɛ etɔmɔi ni yɔɔ hiɛdɔɔ ni akã ehiɛ waa yɛ he lɛ anɔ yɛ nakai wolo lɛ mli. (4 Mose 20:2-12) Afɔɔɔ anɔkwayeli ni tamɔ nɛkɛ namɔ yɛ yinɔsane mli amaniɛbɔi krokomɛi amli, shi anaa yɛ Biblia lɛ mli ejaakɛ eji wolo ni jɛ Nyɔŋmɔ ŋɔɔ.\nWOLO NI KƐ ŊAAWOO KPAKPA HAA\n10. Mɛni hewɔ ebɛ naakpɛɛ akɛ Biblia lɛ ji wolo ni he yɔɔ sɛɛnamɔ waa lɛ?\n10 Akɛni Biblia lɛ jɛ Nyɔŋmɔ mumɔ lɛŋ hewɔ lɛ, “ehi ha nitsɔɔmɔ kɛ hiɛkamɔ kɛ mɔsaamɔ.” (2 Timoteo 3:16) Hɛɛ, Biblia lɛ ji wolo ni he yɔɔ sɛɛnamɔ waa. Ehaa wɔnaa bɔ ni adesai asubaŋ yɔɔ ha diɛŋtsɛ. Ebɛ naakpɛɛ, ejaakɛ Yehowa Nyɔŋmɔ ni ji Biblia lɛ Ŋmalɔ lɛ ji Bɔlɔ lɛ! Enuɔ wɔsusumɔi kɛ wɔhenumɔi ashishi kwraa fe bɔ ni wɔnuɔ shishi. Kɛfata he lɛ, Yehowa le nɔ ni baaha wɔná miishɛɛ. Ele nifeemɔi hu ni esa akɛ wɔkpoo.\n11, 12. (a) Mɛɛ saji ahe Yesu wie yɛ e-Gɔŋ nɔ Shiɛmɔ lɛ mli? (b) Mɛɛ saji krokomɛi ni he yɔɔ sɛɛnamɔ Biblia lɛ wieɔ he, ni mɛni hewɔ emli ŋaawoi lɛ abe hooo lɛ?\n11 Susumɔ Yesu wiemɔ ni eha ni awieɔ he akɛ Gɔŋ nɔ Shiɛmɔ, ni aŋmala ashwie shi yɛ Mateo yitso 5 kɛyashi yitso 7 lɛ he okwɛ. Yesu tsɔ wiemɔ ni eha ni eji nitsɔɔmɔ ni nɔ bɛ nɛɛ nɔ ewie saji babaoo he, ni nɔ ni fata enɛɛmɛi ahe ji gbɛ ni atsɔɔ nɔ anáa anɔkwa miishɛɛ, bɔ ni afeɔ asaa béi, bɔ ni asɔleɔ ahaa, kɛ jwɛŋmɔ ni ja ni esa akɛ aná yɛ heloonaa nibii ahe. Yesu wiemɔi lɛ náa mɔ nɔ hewalɛ ni ehe yɛ sɛɛnamɔ ŋmɛnɛ taakɛ eji yɛ be mli ni ewie lɛ nɔŋŋ.\n12 Biblia shishitoo mlai komɛi kɔɔ weku shihilɛ, sui ni ajieɔ lɛ kpo yɛ nitsumɔ he, kɛ mɛi krokomɛi kɛ sharamɔ ahe. Biblia shishitoo mlai kɔɔ gbɔmɛi fɛɛ ahe, ni emli ŋaawoi lɛ ahe yɛ sɛɛnamɔ be fɛɛ be. Wiemɔi ni Nyɔŋmɔ tsɔ gbalɔ Yesaia nɔ ewie lɛ tsɔɔ nilee ni anaa yɛ Biblia lɛ mli lɛ mli kuku akɛ: “Miji Yehowa, o-Nyɔŋmɔ lɛ, mɔ ni tsɔɔo nii ni hi hao.”—Yesaia 48:17.\nBiblia ŋmalɔ Yesaia gba Babilon shigbeemɔ lɛ he sane efɔ̃ shi\n13. Mɛɛ sanemlitsɔɔmɔ ni yɔɔ fitsofitso Yehowa kɛ emumɔ lɛ tsirɛ Yesaia ni eŋma yɛ Babilon he?\n13 Gbalɛi srɔtoi babaoo yɛ Biblia lɛ mli, ni amɛteŋ babaoo ená amɛmlibaa momo. Susumɔ emli ekome he okwɛ. Yehowa gba kɛtsɔ gbalɔ Yesaia ni hi shi yɛ afi 800 D.Ŋ.B. lɛ nɔ akɛ, abaakpata Babilon maŋtiase lɛ hiɛ. (Yesaia 13:19; 14:22, 23) Akɛ sanemlitsɔɔmɔ ni yɔɔ fitsofitso ni tsɔɔ bɔ ni enɛ baaba lɛ aha lɛ ha. Asraafoi ni tutuaa mɛi baaha Babilon faa lɛ amii, ni ehe ebahiaŋ ni amɛwu ta dani amɛbote maŋtiase lɛ mli. Jeee no pɛ kɛkɛ. Yesaia gbalɛ lɛ tsĩ maŋtsɛ ni baaye Babilon nɔ kunim lɛ tã—lɛ ji Koresh.—Yesaia 44:27–45:2.\n14, 15. Mɛɛ gbɛ nɔ aha Yesaia gbalɛ ni kɔɔ Babilon he lɛ mli saji komɛi ba mli fitsofitso?\n14 Aaafee afii 200 sɛɛ, yɛ October gbi ni ji 5 loo gbi ni ji 6 lɛ nɔ yɛ afi 539 D.Ŋ.B. gbɛkɛnaashi lɛ, asraafoi babɔ ŋsara yɛ he ko ni bɛŋkɛ Babilon. Namɔ ji tatsɛnukpa ni nyiɛ amɛhiɛ? Persia maŋtsɛ ko ni atsɛɔ lɛ Koresh. No hewɔ lɛ, atsɔ nifeemɔi nɛɛ anɔ asaa gbɛ kɛha gbalɛ ko ni yɔɔ naakpɛɛ mlibaa. Shi taakɛ agba afɔ̃ shi lɛ, ani Koresh asraafoi lɛ baabote Babilon ni ehe ebahiaŋ ni amɛwu ta?\n15 Nakai gbɛkɛ lɛ, Babilonbii lɛ miiye gbi jurɔ, ni amɛnu he akɛ amɛyɛ shweshweeshwe yɛ gbogboi wuji ni ebɔle maŋtiase lɛ he lɛ hewɔ. Nakai beaŋ lɛ, Koresh kɛ nilee gbá gbɛ kroko kɛha faa lɛ mli nu ni hoɔ kɛtsɔɔ maŋtiase lɛ mli lɛ. Etsɛɛɛ ni nu lɛ mii bɔ ni sa, ni ehii lɛ fo kɛbɛŋkɛ maŋtiase lɛ gbogboi lɛ ahe. Shi te Koresh asraafoi lɛ aaafee tɛŋŋ amɛtsɔ Babilon gbogboi lɛ amli kɛbote maŋ lɛ mli? Yɛ yiŋtoo ko hewɔ lɛ, aŋãaa agbói ni atsɔɔ mli kɛboteɔ maŋtiase lɛ mli lɛ nakai gbɛkɛ lɛ yɛ anyagbafeemɔ hewɔ!\n16. (a) Mɛni Yesaia gba yɛ bɔ ni Babilon naagbee baatamɔ aha lɛ he? (b) Mɛɛ gbɛ nɔ aha Yesaia gbalɛ ni kɔɔ Babilon amaŋfɔ̃feemɔ he lɛ ba mli?\n16 Agba yɛ Babilon he akɛ: “Mɔ ko ehiŋ jɛi gbi ko gbi ko, ni asaŋ akɛ jɛi efeŋ shihilɛhe yɛ yinɔ ko yinɔ ko nɔ; ni Arabianyo tete eshiŋ ebuu yɛ jɛi, ni tookwɛlɔi lɛ hu haŋ amɛtooi abumɔ shi yɛ jɛi.” (Yesaia 13:20) Gbalɛ nɛɛ gba nibii babaoo fe maŋtiase lɛ shigbeemɔ kɛkɛ. Etsɔɔ akɛ Babilon baatsɔ amaŋfɔ kɛya naanɔ. Obaanyɛ ona wiemɔi nɛɛ amlibaa he odaseyeli. Blema Babilon shihilɛhe—he ni kɛ Baghdad ni yɔɔ Iraq lɛ wuoyigbɛ jɛkɛmɔ aaafee kilomitai 80 ni amrɔ nɛɛ mɔ ko mɔ ko bɛ jɛi lɛ—ji odaseyeli ni tsɔɔ akɛ nɔ ni Yehowa wie kɛtsɔ Yesaia nɔ lɛ eba mli anɔkwale akɛ: “Mikɛ fitemɔ bɔlɔ lɛ aaabɛɛ lɛ!”—Yesaia 14:22, 23. *\nBabilon amaŋfɔi lɛ\n17. Biblia gbalɛi amlibaa woɔ mɔ hemɔkɛyeli mli hewalɛ yɛ mɛɛ gbɛ nɔ?\n17 Kɛji akɛ wɔsusu bɔ ni Biblia lɛ ji wolo ni anyɛɔ akɛhe fɔ̃ɔ emli gbalɛi lɛ anɔ lɛ he lɛ, ewoɔ mɔ hemɔkɛyeli mli hewalɛ, aloo jeee nakai? Yɛ anɔkwale mli lɛ, kɛ́ Yehowa Nyɔŋmɔ ha shiwoi ni ekɛha yɛ bei ni eho lɛ amli lɛ ba mli lɛ, no lɛ wɔyɛ yiŋtoo kpakpa ni wɔɔdamɔ nɔ wɔná nɔmimaa akɛ ebaaha eshiwoo ni kɔɔ paradeiso shikpɔŋ he lɛ hu aba mli. (4 Mose 23:19) Yɛ anɔkwale mli lɛ, wɔyɛ ‘naanɔ wala he nɔhiɛkamɔ, nɔ̃ wala ni Nyɔŋmɔ ni maleee lɛ wo shi eha dani abɔ jeŋ bei lɛ.’—Tito 1:2. *\n“NYƆŊMƆ WIEMƆ HIƐ KÃ”\n18. Mɛɛ wiemɔ ni náa mɔ nɔ hewalɛ Kristofonyo bɔfo Paulo wie yɛ “Nyɔŋmɔ wiemɔ” lɛ he?\n18 Nɔ ni wɔsusu he yɛ yitso nɛɛ mli lɛ feɔ lɛ faŋŋ akɛ Biblia lɛ ji wolo ko ni esoro lɛ lɛɛlɛŋ. Kɛlɛ, sɛɛnamɔ ni yɔɔ he lɛ yaa shɔŋŋ fe emli saji lɛ ni kɛ amɛhe kpãa gbee, kɛ ja ni eja yɛ jeŋ nilee kɛ yinɔsane mli lɛ kɛkɛ, ni eyaa shɔŋŋ hu fe ŋaawoi kpakpai ni ekɛhaa, kɛ emli gbalɛi ni anyɛɔ akɛhe fɔ̃ɔ nɔ lɛ kɛkɛ. Kristofonyo bɔfo Paulo ŋma akɛ: “Nyɔŋmɔ wiemɔ hiɛ kã ni eyɛ hewalɛ ni enaa ba fe klante kɛ enaa ŋta fɛɛ, ni egbuɔ kɛboteɔ mli kɛyashi beyinɔ ni egbalaa susuma kɛ mumɔ lɛ kɛ talɔi kɛ wuiaŋfɔi lɛ amli, ni eji tsuiiaŋ susumɔi kɛ jwɛŋmɔi lɛ akojolɔ.”—Hebribii 4:12.\n19, 20. (a) Biblia lɛ baanyɛ aye abua bo koni opɛi bo diɛŋtsɛ omli okwɛ yɛ mɛɛ gbɛ nɔ? (b) Mɛɛ gbɛ nɔ oootsɔ ojie hiɛsɔɔ kpo yɛ Nyɔŋmɔ nikeenii ni yɔɔ srɔto ni ji Biblia lɛ he?\n19 Nyɔŋmɔ “wiemɔ” loo shɛɛ sane lɛ ni wɔɔkane yɛ Biblia lɛ mli lɛ baanyɛ atsake wɔshihilɛ. Ebaanyɛ eye ebua wɔ koni wɔpɛi wɔmli wɔkwɛ yɛ gbɛ ni wɔfeko nakai dã nɔ. Ekolɛ wɔkɛɔ akɛ wɔsumɔɔ Nyɔŋmɔ, shi bɔ ni wɔfeɔ wɔnii yɛ nɔ ni e-Wiemɔ ni jɛ mumɔŋ ni ji Biblia lɛ tsɔɔ lɛ he lɛ baajie wɔsusumɔi diɛŋtsɛ kɛ wɔtsuiaŋ susumɔi tete po akpo.\n20 Biblia lɛ ji wolo ni jɛ Nyɔŋmɔ ŋɔɔ lɛɛlɛŋ. Eji wolo ko ni esa akɛ akane, akase, ni aná he miishɛɛ hu. Jiemɔ hiɛsɔɔ kpo yɛ nikeenii ni jɛ Nyɔŋmɔ ŋɔɔ nɛɛ he kɛtsɔ emli saji lɛ ni oooya nɔ okɛ hiɛdɔɔ akase jogbaŋŋ lɛ nɔ. Beni ofeɔ nakai lɛ, obaaná Nyɔŋmɔ yiŋtoo kɛha adesai aweku lɛ he shishinumɔ ni mli kwɔ. Abaasusu nɔ diɛŋtsɛ ni nakai yiŋtoo lɛ ji kɛ gbɛ ni abaatsɔ nɔ atsu he nii lɛ he yɛ yitso ni nyiɛ sɛɛ lɛ mli.\n^ kk. 6 Eyɛ mli akɛ mɛi komɛi kɛɔ akɛ Biblia lɛ fãi komɛi kɛ efãi krokomɛi kpãaa gbee moŋ, shi wiemɔi nɛɛ jeee anɔkwale. Kwɛmɔ wolo ni ji The Bible—God’s Word or Man’s? ni Yehowa Odasefoi fee lɛ yitso 7 lɛ mli.\n^ kk. 9 Ákɛ nɔkwɛmɔnɔ lɛ, kadimɔ bɔ ni atsɔɔ Yesu wekutɔkpãa lɛ mli fitsofitso aha yɛ Luka 3:23-38 lɛ.\n^ kk. 16 Kɛha Biblia mli gbalɛi ahe saji babaoo lɛ, kwɛmɔ wolo bibioo ni ji Wolo Kɛha Gbɔmɛi Fɛɛ, ni Yehowa Odasefoi fee lɛ baafa 27-29 lɛ mli.\n^ kk. 17 Babilon hiɛkpatamɔ lɛ ji Biblia mli gbalɛi ni eba mli lɛ ateŋ ekome kɛkɛ. Tiro kɛ Ninive hiɛkpatamɔ lɛ fata gbalɛi krokomɛi ni eba mli lɛ ahe. (Ezekiel 26:1-5; Zefania 2:13-15) Kɛfata he lɛ, Daniel gbalɛ lɛ gba jeŋ hewalɛi ni eko baanyiɛ eko sɛɛ kɛba yɛ Babilon sɛɛ lɛ efɔ̃ shi. Medo-Persia kɛ Hela fata jeŋ hewalɛi nɛɛ ahe. (Daniel 8:5-7, 20-22) Kɛ ootao Mesia lɛ he gbalɛi babaoo ni ba mli yɛ Yesu Kristo gbɛfaŋ lɛ ahe saji ni asusu he lɛ, no lɛ kwɛmɔ Saji Krokomɛi ni Fata He ni yɔɔ baafa 199-201 lɛ mli.\nBiblia lɛ jɛ Nyɔŋmɔ mumɔ lɛŋ, ni no hewɔ lɛ eja ni anyɛɔ akɛhe fɔ̃ɔ nɔ.—2 Timoteo 3:16.\nSaji ni yɔɔ Nyɔŋmɔ Wiemɔ lɛ mli lɛ ahe yɛ sɛɛnamɔ yɛ daa gbi shihilɛ mli.—Yesaia 48:17.\nNyɔŋmɔ shiwoi ni yɔɔ Biblia lɛ mli lɛ baaba mli anɔkwale.—4 Mose 23:19.\nKɛmaje Mɔ Ko Kɛmaje Mɔ Ko Biblia Lɛ—Wolo ni Jɛ Nyɔŋmɔ Ŋɔɔ


“Mɛi Babaoo Ahe Tsɛ̃ Mi” | Biblia Tsakeɔ Mɛi\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bengali Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Guarani Gujarat Haitian Creole Hebri Hela Hiligaynon Hindi Hungary Iceland Igbo Iloko Indonesia Isoko Italia Japan Kannada Kazakh Kikongo Kikuyu Kinyarwanda Kirghiz Kirundi Kongo Korea Kwangali Lingala Lithuania Luo Malagasy Malayalam Malta Marathi Maya Mongolia Myanmar Ngabere Norway Nzema Ossetia Papiamento (Curaçao) Persia Poland Portuguese (Brazil) Punjabi Quechua (Bolivia) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tamil Tatar Telugu Tetun Dili Thailand Tigrinya Tiv Tsonga Turkey Twi Ukrain Urdu Vietnam Xhosa Yoruba Zulu\nMɔ ni gba ji Waldo Moya\nBE NI AFƆ LƐ: 1978\nMAŊ NƆ NI EJƐ: CHILE\nMƆ NI EJI TSUTSU: AWUIYELƆ\nMida yɛ Chile maŋtiase, ni ji Santiago lɛ akutso ko ni kokein kɛ ehenɔi, awuiyelɔi, kɛ efɔŋfeemɔ ebu yɛ jɛi lɛ mli. Agbe mipapa beni miye afii enumɔ. No sɛɛ lɛ, mimami yahi ejɔle ko ni yitsoŋ wa ŋɔɔ. Eyiɔ mi kɛ mimami fɛɛ. Kɛbashi amrɔ nɛɛ, mihiɛ kpako piŋmɔi ni mitsɔ mli yɛ nakai afii lɛ amli lɛ nɔ.\nBeni midaa lɛ, nakai shihilɛ ni mitsɔ mli lɛ ná minɔ hewalɛ gbonyo, eha miyitsoŋ bawa waa. No beaŋ lɛ, minyaa heavy-metal lalai ahe waa, mitɔɔ dãa, ni be kɛ beaŋ lɛ mikɛ kokein kɛ ehenɔi tsuɔ nii. Mikɛ mɛi ni hɔ̃ɔ tsofai nɛɛ nɔɔ yɛ maŋjaanɔ, ni amɛka shii abɔ akɛ amɛbaagbe mi. Be ko lɛ, kuu ko ni kɛ wɔkuu lɛ yeee lɛ yahai yiwalɔ ko ni ale lɛ jogbaŋŋ lɛ akɛ ebagbe mi, etsu mi kakla moŋ nɛ shi mije mli. Be kroko hu lɛ, hii komɛi ni hɔ̃ɔ kokein kɛ ehenɔi nɛɛ kɛ tu ma miyitso ni amɛka mi sɛŋmɔ.\nYɛ afi 1996 lɛ, mibaná yoo ko ni atsɛɔ lɛ Carolina lɛ he suɔmɔ, ni yɛ afi 1998 mli lɛ wɔbote gbalashihilɛ mli. Beni wɔfɔ wɔbinuu kromɔ lɛ sɛɛ lɛ, mibashe gbeyei naakpa akɛ aleee nɔ, makɔ mimami jɔle lɛ su, ni no baaha miyitsoŋ awa yɛ miweku lɛ nɔ. Mitee he ko yɛ wɔmaŋ lɛ mli ni ayeɔ abuaa mɛi kɛkpaa sui nɛɛ. Amɛfee he eko aahu, shi afu ma emaahe. Bɔ ni no mli lɛ, nɔ fɛɛ nɔ kwraa woɔ mimli la lɛ mli bawo wu; ehiii mi kudɔmɔ. Mika akɛ magbe mihe bɔni afee ni mikɛkpa miweku lɛ naagbamɔ. Heniianaa lɛ, miyayeee omanye.\nMihi shi afii babaoo ni miheee miyeee akɛ Nyɔŋmɔ yɛ, shi no mli lɛ miitao mahe Nyɔŋmɔ nɔ maye. Mikɛ sɔlemɔ ko yabɔ bei fioo ko. Be nɛɛ mli lɛ, no mli lɛ Yehowa Odasefoi kɛ miŋa kaseɔ Biblia lɛ. No mli lɛ, misumɔɔɔ Odasefoi lɛ asane kwraa, ni mibolɔɔ miwoɔ amɛ, ni mijɛɔ amɛ yakayaka. Shi be fɛɛ be ni mafee nakai lɛ, bɔ ni amɛkɛ naajɔlɛ jieɔ naa lɛ haa minaa kpɛɔ mihe.\nGbi ko lɛ, Carolina bi koni makane Lala 83:19 lɛ yɛ mi diɛŋtsɛ mi-Biblia lɛ mli. Nakai ŋmalɛ lɛ ha efee faŋŋ akɛ Nyɔŋmɔ gbɛ́i ji Yehowa. Minaa kpɛ mihe waa, ejaakɛ mibayɔse akɛ asomoaŋ nyɔŋmɔ ko kɛkɛ mikase ehe nii yɛ misɔlemɔ lɛ shi jeee Yehowa. Yɛ afi 2000 mra mli lɛ, Odasefoi lɛ kɛ mi hu bɔi Biblia lɛ kasemɔ.\nBeni miyaa hiɛ yɛ nikasemɔ lɛ mli lɛ, mibana akɛ Yehowa ji Nyɔŋmɔ musuŋtsɔlɔ ni ŋɔɔ eshai efaa. Akɛ nɔkwɛmɔnɔ lɛ, Biblia lɛ wieɔ Yehowa he akɛ: “Nyɔŋmɔ musuŋtsɔlɔ kɛ durolɔ lɛ, mɔ ni toɔ tsui shi, ní emli eyi kɛ suɔmɔ kɛ anɔkwale babaoo lɛ, mɔ ni yɔɔ suɔmɔ ha mɛi akpekpei abɔ ni ekɛ tɔ̃mɔ kɛ esha faa.”—2 Mose 34:6, 7, Ga Biblia hee.\nMibana akɛ Yehowa ji Nyɔŋmɔ musuŋtsɔlɔ ni ŋɔɔ eshai efaa\nEnɛ fɛɛ sɛɛ po lɛ, ebawa kɛha mi akɛ mikɛ nɔ ni mikaseɔ lɛ baatsu nii. Mibanu he akɛ minyɛŋ makudɔ mibɛku tsui lɛ kɔkɔɔkɔ. Be fɛɛ be ni miyanyɛɛɛ mihe nɔ maye yɛ enɛ gbɛfaŋ lɛ, Carolina jɛɔ suɔmɔ mli ewoɔ mi hewalɛ. Ekaiɔ mi akɛ Yehowa le mɔdɛŋ ni mibɔɔ lɛ jogbaŋŋ. Yelikɛbuamɔ ni ekɛha mi lɛ waje mi, ni eyɛ mli akɛ bei komɛi minijiaŋ jeɔ wui moŋ, shi mitee nɔ mibɔ mɔdɛŋ koni masa Yehowa hiɛ.\nGbi ko lɛ, Alejandro, ni ji mɔ ni kɛ mi kaseɔ Biblia lɛ bi koni makane Galatabii 5:22, 23 lɛ. Nakai kukuji lɛ kɛɛ Nyɔŋmɔ mumɔ lɛ yibii ji “suɔmɔ, miishɛɛ, hejɔlɛ, tsuishitoo, mlihilɛ, ejurɔfeemɔ, hemɔkɛyeli, mlijɔlɛ, hiɛshikamɔ.” Alejandro tsɔɔ mli akɛ, jeee mi diɛŋtsɛ minyɛmɔ naa manyɛ maná nakai sui lɛ, shi moŋ ja Nyɔŋmɔ mumɔ krɔŋkrɔŋ lɛ eye ebua mi. Nakai anɔkwale lɛ ha mitsake misusumɔ kwraa!\nSɛɛ mli lɛ, mitee kpee wulu ko ni Yehowa Odasefoi fee. Bɔ ni mɛi ba amɛjeŋ jogbaŋŋ amɛha, falefalefeemɔ ni yɔɔ jɛmɛ kɛ naanyobɔɔ ni miná lɛ ha mihe miye diɛŋtsɛ akɛ mina anɔkwa jamɔ lɛ. (Yohane 13:34, 35) Abaptisi mi yɛ February afi 2001.\nYehowa etsake mi, ni kulɛ miji awuiyelɔ lɛ, kɛbatsɔ mɔ ko ni tiuɔ toiŋjɔlɛ sɛɛ. Minuɔ he akɛ ejie mi kɛjɛ ŋmɔtɔ ni fu mi lɛ mli. Mɛi babaoo ahe tsɛ̃ mi, shi amrɔ nɛɛ mikɛ miŋa kɛ mibihii enyɔ lɛ kɛ miishɛɛ miisɔmɔ Yehowa yɛ toiŋjɔlɛ mli.\nMiwekumɛi kɛ mitsutsu nanemɛi lɛ anaa kpɛɔ amɛhe waa yɛ tsakemɔi kpele ni minyɛ mifee lɛ ahewɔ. Enɛ eha amɛteŋ mɛi babaoo ená he miishɛɛ akɛ amɛbaakase anɔkwalei ni yɔɔ Biblia lɛ mli lɛ. Kɛfata he lɛ, miná hegbɛ kɛye mibua mɛi krokomɛi ni amɛbale Yehowa. Kwɛ miishɛɛ ni eji akɛ Biblia mli anɔkwale lɛ etsake amɛ hu amɛshihilɛ!\nKɛmaje Mɔ Ko Kɛmaje Mɔ Ko “Mɛi Babaoo Ahe Tsɛ̃ Mi”


Yesaia 47 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nBabilon shigbeemɔ lɛ (1-15)\nŊulamiiaŋkwɛlɔi lɛ ji gbɛtsɔɔlɔi gbohii (13-15)\n47 Bo oblayoo fro ni ji Babilon biyoo,+Kpelekemɔ shi ni obata mulu mli. Bo Kaldeabii abiyoo,Ta shi yɛ he ni maŋtsɛ sɛi ko bɛ,+Ejaakɛ mɛi tsɛŋ bo yoo ni he yɔɔ fɛo ni ahiɛɔ lɛ dɔdɔɔdɔ dɔŋŋ. 2 Kɔ wiɛtɛ ni owiɛ ashikishaŋ. Jiemɔ ohiɛhaanɔ lɛ. Jiemɔ otade lɛ, ni ohã onaji ahe akã. Yaafo fai lɛ. 3 Abaahã ohiɛ ohe folo. Abaana ohiɛgbele lɛ. Matɔ owele,+ ni mɔ ko mɔ ko etsiŋ minaa.* 4 “Mɔ ni kpɔ̃ɔ wɔ lɛ—egbɛ́i ji Yehowa, taiatsɛ lɛ—Lɛ ji Israel Mɔ Krɔŋkrɔŋ lɛ.”+ 5 Bo Kaldeabii abiyoo,+Ta shi yɛ jɛmɛ diŋŋ ni obote duŋ mli;Amɛtsɛŋ bo Maŋtsɛyelii a-Nuŋtsɔ Yoo* dɔŋŋ.+ 6 Mimli fu mimaŋ lɛ.+ Mibule migboshinii lɛ,+Ni mikɛ amɛ wo odɛŋ.+ Shi onaaa amɛ mɔbɔ.+ Okɛ kɔɔŋtso ni tsii tere mɛi ni edara waa lɛ po.+ 7 Okɛɛ akɛ: “Mafee Nuŋtsɔ Yoo* kɛya naanɔ.”+ Osusuuu nibii nɛɛ ahe yɛ otsui mli;Osusuuu bɔ ni sane nɛɛ baaba naagbee ehã lɛ he. 8 Agbɛnɛ, bo mɔ ni osumɔɔ shwɛmɔ kɛ ŋɔɔmɔ, bo enɛ toi,+Bo mɔ ni ota shi ni osusuɔ akɛ efɔŋ ko baŋ onɔ, ni okɛɔ yɛ otsui mli akɛ: “Miji mi, ni mɔ ko mɔ ko bɛ dɔŋŋ.+ Mitsɔŋ yoo okulafo. Mibii hu gboiŋ kɔkɔɔkɔ.”+ 9 Shi nibii enyɔ nɛɛ fɛɛ baaba onɔ trukaa yɛ gbi kome mli:+ Obii baagboi ni obaatsɔ yoo okulafo. Enɛɛmɛi fɛɛ baaba onɔ+Yɛ okunyaayeli babaoo kɛ tsofa ni otsuɔ waa lɛ hewɔ.*+ 10 Okɛ ohiɛ fɔ̃ efɔŋ ni ofeɔ lɛ nɔ. Okɛɔ akɛ: “Mɔ ko enaaa mi.” Ohiɛshikamɔ lɛ kɛ onilee lɛ ji nɔ ni hã odu gbɛ,Ni owie yɛ otsui mli akɛ: “Miji mi, ni mɔ ko mɔ ko bɛ dɔŋŋ” lɛ. 11 Shi sane fɔŋ baaba onɔ,Ni omajik ni ofeɔ lɛ eko eko nyɛŋ atsĩ naa.* Amanehulu baaba onɔ; onyɛŋ otswa ofɔ̃. Hiɛkpatamɔ baaba onɔ trukaa bɔ ni okɛkpeko pɛŋ.+ 12 No hewɔ lɛ, yaa nɔ otsu tsofa ni oye ŋkunyaa babaoo,+Nibii ni ogbo he deŋme kɛjɛ ogbekɛbiiashi tɔ̃ɔ lɛ. Ekolɛ obaaná he sɛɛ;Ekolɛ no baahã mɛi ashe bo gbeyei. 13 Oŋaawolɔi babaoo lɛ ehã etɔ bo. Agbɛnɛ hã amɛte shi ni amɛhere bo,Mɛi ni jáa ŋwɛii lɛ,* mɛi ni kwɛɔ ŋulamii lɛ,+Mɛi ni kɛ́ nyɔɔŋtsere hee lɛ je lɛ,Amɛhãa aleɔ nibii ni baaba onɔ lɛ. 14 Naa! Amɛtamɔ ŋmaa* tsei. La baashã amɛ wɛɛ. Amɛnyɛŋ amɛhere amɛhe* kɛje lalilɛi lɛ naawalɛ lɛ mli. Enɛɛmɛi jeee ŋai kɛ la ni aawere,Ni jeee la ni ataa hiɛ hu ni. 15 Nakai omɛi ni feɔ majik lɛ baatsɔ ahã bo,Mɛi ni okɛgbo deŋme kɛjɛ ogbekɛbiiashi lɛ. Amɛteŋ mɔ fɛɛ mɔ baatsomlo yɛ lɛ diɛŋtsɛ egbɛ nɔ.* Onáŋ mɔ ko ni baahere bo.+\n^ Shishitsɔɔmɔi komɛi kɛɔ akɛ, “ni minaŋ mli mihãŋ mɔ ko mɔ ko.”\n^ Loo “Maŋtsɛyelii a-Maŋnyɛ.”\n^ Loo “Mafee Maŋnyɛ.”\n^ Shishitsɔɔmɔi komɛi kɛɔ akɛ, “otsuɔ waa lɛ fɛɛ sɛɛ.”\n^ Loo “Ni onyɛŋ okɛ majik atsĩ naa.”\n^ Shishitsɔɔmɔi komɛi kɛɔ akɛ, “Mɛi ni jaraa ŋwɛii amli lɛ; Ŋulamiiaŋkwɛlɔi lɛ.”\n^ Loo “Amɛnyɛŋ amɛhere amɛsusuma.”\n^ Hebri sht. ŋm., “lɛ diɛŋtsɛ ekpokpaa nɔ.”